
PREFACE 

The basis of selection in this book has been the fitness 
of the passages to test, and to increase by exercise, a 
young student's power to read Latin. Accordingly, pas- 
sages have been chosen in which the difficulties are fairly 
typical, — difficulties of syntax, order, and vocabulary, not 
those that arise from peculiarity of subject-matter, manner- 
ism of style, or the less usual divergences of idiom. 

Since the book is not intended as a substitute for any 
part of the texts usually read in schools, nothing has been 
taken from Caesar's Gallic War, the Lives of Nepos, Sal- 
lust's Catiline, or the orations of Cicero commonly included 
in school editions. It will naturally find its use in the 
later years of a college preparatory course in reading 
exercises under a teacher's direction, or in written tests ; 
therefore no vocabulary is added, and only a necessary 
minimum of notes. 

Grateful acknowledgment is due to the editors of this 
series for criticism and assistance in the reading of the 
proof sheets. 

E. C. G. 
S. B. F. 

Bryn Mawr, Pa. 

SELECTIONS FOR SIGHT READING 



1. A Centurion's Promise. 

Caes. B.C. 3, 91 

Erat Crastinus evocatus in exercitu Caesaris, qui 
superiore anno apud eum primum pilum in legione x 
duxerat, vir singulari virtute. Hie signo dato ' Sequi- 
•mini me,' inquit, 'manipulares mei qui fuistis, et vestro 

5 imperatori, quam constituistis, operam date. Vnum hoc 
proelium superest ; quo confecto et ille suarh dignitatem 
et nos nostram libertatem recuperabimus. , Simul re- 
spiciens Caesarem, ' Faciam,' inquit, ' hodie, imperator, 
ut aut vivo mihi aut mortuo gratias agas.' Haec cum 

10 dixisset, primus ex dextro cornu procucurrit atque eum 
electi milites circiter exx voluntarii eiusdem centuriae 
sunt prosecuti. 

2. The Promise Fulfilled. 

Caes. B.C. 3, 99 

In eo proelio non amplius cc milites desideravit, sed 
centuriones, fortes viros, circiter xxx amisit. Interfectus 

\$ est etiam fortissime pugnans Crastinus, cuius mentionem 
supra fecimus, gladio in os adversum coniecto. Neque 
id fuit falsum, quod ille in pugnam proficiscens dixerat. 
Sic enim Caesar existimabat eo proelio excellentissimam 
virtutem Crastini fuisse optimeque eum de se meritum 

20 iudicabat. 

I, evocatus : a veteran who enters the atxo^ a, «ecoY& \xcca. *&*.-'w3ws&a«- 

9 

3. Professed Neutrality of Marseilles. 

Caes. B.C. 1, 35 

Evocat ad se Caesar Massilia xv primos. Cum his 
agit, ne initium inferendi belli a Massiliensibus oriatur ; 
debere eos Italiae totius auctoritatem sequi potius quam 
unius hominis voluntati obtemperare. Reliqua, quae ad 

5 eorum sanandas mentes pertinere arbitrabatur, com- 
memorat. Cuius orationem legati domum referunt atque 
ex senatus auctoritate haec Caesari renuntiant : Intelle- 
gere se divisum esse populum Romanum in partes duas. 
Neque sui iudicii neque suarum esse virium discernere, 

10 utra pars iustiorem habeat causam. Principes vero esse 
earum partium Cn. Pompeium et C. Caesarem, patronos 
civitatis, quorum alter agros Volcarum Arecomicorum 
et Helviorum publice iis concesserit, alter bello victos 
Sallyas attribuerit vectigaliaque auxerit. Quare paribus 

15 eorum beneficiis parem se quoque voluntatem tribuere 
debere et neutrum eorum contra alter um iuvare aut urbe 
aut portibus recipere. 

4. An Incident of the Civil War. 

Caes. B.C. 1, 22 

Caesar is besieging Corfinium, a town held by the Pompeians. 

Quarta vigilia circiter Lentulus Spinther de muro 
cum vigiliis custodibusque nostris conloquitur : velle, si 
20 sibi fiat potestas, Caesarem convenire. Facta potestate 
ex oppido mittitur, neque ab eo prius Domitiani milites 
discedunt, quam in conspectum Caesaris deducatur. 
Cum eo de salute sua agit, orat atque obsecrat, ut sibi 
joarcat, vetereraque.amicitiam cpmniemorat Caesarisque 

in se beneficia exponit, quae erant maxima: quod per 
eum in collegium pontificum venerat, quod provinciam 
Hispaniam ex praetura habuerat, quod in petitione con- 
sulates ab eo erat sublevatus. Cuius orationem Caesar 

5 interpellat : se non malefici causa ex provincia egres- 
sum, sed uti se a contumeliis inimicorum defenderet, ut 
tribunos plebis iniuria ex civitate expulsos in suam dig- 
nitatem restitueret et se et populum Romanum factione 
paucorum oppressum in libertatem vindicaret. Cuius 

io oratione confirmatus Lentulus, ut in oppidum reverti 
liceat, petit : quod de sua salute impetraverit, fore etiam 
reliquis ad suam spem solacio ; adeo esse perterritos non- 
nullos, ut suae vitae durius consulere conentur. Facta 
potestate discedit 



5. Defeat of Curio by Juba. 
Caes. B.C. 2, 42 

15 Curio ubi perterritis omnibus neque cohortationes 
suas neque preces audiri intellegit, unam ut in miseris 
rebus spem reliquam salutis esse arbitratus proximos 
colles capere universos atque eo signa ferri iubet. Hos 
quoque praeoccupat missus a Saburra equitatus. Turn 

20 vero ad summam desperationem nostri perveniunt et 
partim fugientes ab equitatu interficiuntur, partim integri 
procumbunt. Hortatur Curionem Cn. Domitius, prae- 
fectus equitum, cum paucis equitibus circumsistens, ut 
fuga salutem petat atque in castra contendat, et se ab 

25 eo non discessurum pollicetur. At Curio numquam se 

15. Curio was commander of Caesar's forces in Africa. 

16. ut in: in view of. 

19. Saburra: a Numidian officer of King Juba, who had joined the 
Pompeian side. 

amisso exercitu, quern a Caesare suae fidei commissum 
acceperit, in eius conspectum reversurum confirmat atque 
ita proelians interficitur. Equites ex proelio perpauci se 
recipiunt; sed ii, quos ad novissimum agmen equorum 
5 reficiendorum causa substitisse demonstratum est, fuga 
totius exercitus procul animadversa, sese incolumes in 
castra conferunt. Milites ad unum omnes interficiuntur. 

6. Fate of the Remnant of Curio's Army. 

Caes. B.C. 2, 43-44 

His rebus cognitis Marcius Rufus quaestor in castris 
relictus a Curione cohortatur suos, ne animo deficiant. 

10 Illi orant atque obsecrant, ut in Siciliam navibus repor- 
tentur. Pollicetur magistrisque imperat navium, ut primo 
vespere omnes scaphas ad litus adpulsas habeant. Sed 
tantus fuit omnium terror, ut alii adesse copias Iubae 
dicerent, alii cum legionibus instare Varum iamque se 

15 pulverem venientium cernere, quarum rerum nihil omnino 
acciderat, alii classem hostium celeriter advolaturam sus- 
picarentur. Itaque perterritis omnibus sibi quisque con- 
sulebat . . . Quibus rebus accidit, ut pauci milites patresque 
f amiliae, qui aut gratia aut misericordia valerent aut naves 

20 adnare possent, recepti in Siciliam incolumes perveni- 
rent. Reliquae copiae, missis ad Varum noctu legato- 
rum numero centurionibus, sese ei dediderunt. Quarum 
cohortium milites postero die ante oppidum Iuba con- 
spicatus, suam esse praedicans praedam, magnam par- 

25 tern eorum interfici iussit, paucos electos in regnum 

remisit, cum Varus suam fidem ab eo laedi quereretur 

neque resistere auderet. Ipse equo in oppidum vectus 

prosequentibus compluribus senatoribus, quo in numero 

14. Varum : the Pompeian commander. 

erat Ser. Sulpicius et Licinius Damasippus, paucis diebus, 
quae fieri vellet, Vticae constituit atque imperavit die- 
busque post paucis se in regnum cum omnibus copiis 
recepit. 

7. Pompeys Army almost deserts to Caesar 

Caes. B.C. 1, 72-76 

5 Caesar in earn spem venerat se sine pugna et sine 
vulnere suorum rem conficere posse, quod re frumen- 
taria adversarios interclusisset. Cur etiam secundo 
proelio aliquos ex suis amitteret ? cur vulnerari pateretur 
optime meritos de se milites ? \ cur denique Fortunam 

io periclitaretur ? praesertim cum ujon minus esset impera- 
toris consilio superare quam gladio. Movebatur etiam 
misericordia civium, quos interficiendos videbat ; quibus 
salvis atque incolumibus rem obtinere malebat. Hoc 
consilium Caesaris plerisque non probabatur; milites 

15 vero palam inter se loquebantur, quoniam talis occasio 
victoriae dimitteretur, etiam cum vellet Caesar, sese non 
esse pugnaturos. I lie in sua sententia perseverat et 
paulum ex eo loco degreditur, ut timorem adversariis 
minuat. Petreius atque Afranius oblata facultate in 

20 castra sese referunt. Caesar praesidiis in montibus dis- 
positis omni ad Hiberum intercluso itinere, quam proxime 
potest hostium castris, castra communit. 

Postero die duces adversariorum perturbati, quod 
omnem rei f rumen tariae fluminisque Hiberi spem dimi- 

25 serant, de reliquis rebus consultabant. Erat unum iter, 
Ilerdam si reverti vellent, alterum, si Tarraconem pete- 
rent. Haec consiliantibus eis nuntiantur aquatores ab 
equitatu premi nostro. Qua re cognita crebras stationes 
19. Petreius, Afranius : commanders of \.Yvt ^om^axv *rcs^ . 

disponunt equitum et cohortium alariarum legionarias- 
que intericiunt cohortes vallumque ex castris ad aquam 
ducere incipiunt, ut intra munitionem et sine timore et 
sine stationibus aquari possent. Id opus inter se Petreius 
S atque Afranius partiuntur ipsique perficiendi operis 
causa longius progrediuntur. 

Quorum discessu liberam nacti milites conloquiorum 
facultatem vulgo procedunt, et quem quisque in castris 
notum aut municipem habebat, conquirit atque evocat. 
io Primum agunt gratias omnes omnibus, quod sibi perter- 
ritis pridie pepercissent ; eorum se beneficio vivere. 
Dein de imperatoris fide quaerunt, rectene se illi sint 
commissuri, et, quod non ab initio fecerint armaque quod 
cum hominibus necessariis et consanguineis contulerint, 

15 queruntur. His provocati sermonibus fidem ab impera- 
tore de Petrei atque Afranii vita petunt, ne quod in se 
scelus concepisse neu sUos prodidisse videantur. Qui- 
bus confirmatis rebus se statim signa translaturos con- 
formant legatosque de pace primorum ordinum centuriones 

20 ad Caesarem mittunt. Interim alii suos in castra invi- 
tandi causa adducunt, alii ab suis abducuntur, adeo ut 
una castra iam facta ex binis viderentur ; compluresque 
tribuni militum et centuriones ad Caesarem veniunt 
seque ei commendant. Idem hoc fit a principibus 

25 Hispaniae, quos illi evocaverant et secum in castris 
habebant obsidum loco. Hi suos notos hospitesque 
quaerebant, per quem quisque eorum aditum com- 
mendationis haberet'sfd Caesarem. Afranii etiam filius 
adulescens de su. °~ parentis sui salute cum Caesare 

30 per Sulpicium legatum agebat. Erant plena laetitia et 
gratulatione omnia et eorum, qui tanta pericula vitasse, 
et eorum, qui sine vulnere tantas res confecisse vide- 
bantur, magnumque fructum suae pristinae lenitatis 

omnium iudicio Caesar ferebat, consiliumque eius a 
cunctis probabatur. 

Quibus rebus nuntiatis Afranius ab institute) opere 
discedit seque in castra recipit, sic paratus, ut videbatur, 
5 ut, quicumque accidisset casus, hunc quieto et aequo 
animo ferret. Petreius vero non deserit sese. Armat 
familiam ; cum hac et praetoria cohorte cetratorum bar- 
barisque equitibus paucis, beneficiariis suis, quos suae 
custodiae causa habere consueverat, improviso ad vallum 

10 advolat, conloquia militum interrumpit, nostros repellit 
a castris, quos deprehendit, interficit. Reliqui coeunt 
inter se et repentino periculo exterriti sinistras sagis 
involvunt gladiosque destringunt atque ita se a cetratis 
equitibusque defendunt castrorum propinquitate confisi 

15 seque in castra recipiunt et ab iis cohortibus, quae erant 
in statione ad portas, defenduntur. 

Quibus rebus confectis flens Petreius manipulos cir- 
cumit militesque appellat, neu se neu Pompeium absen- 
tem imperatorem suum adversariis ad supplicium tra- 

20 dant, obsecrat. Fit celeriter concursus in praetorium. 
Postulat, ut iurent omnes se exercitum ducesque non 
deserturos neque prodituros neque sibi separatim a 
reliquis consilium capturos. Princeps in haec verba 
iurat ipse ; idem iusiurandum adigit Af ranium ; subse- 

25 quuntur tribuni militum centurionesque ; centuriatim 
producti milites idem iurant. Edicunt, penes quern 
quisque sit Caesaris miles, ut producat ; productos palam 
in praetorio interficiunt. Sed ,plerosque ii, qui recepe- 
rant, celant noctuque per vallum imittunt. Sic terror 

30 oblatus a ducibus, crudelitas in sjapplicio, nova religio 
iurisiurandi spem praesentis deditionis sustulit mentesque 
militum convertit et rem ad pristinam belli rationem 
redegit. 

8. Cicero's Nervousness as an Orator. 

Cic. Clu. 51 

Hie ego turn ad respondendum surrexi, qua cura, di 
immortales ! qua sollicitudine animi, quo timore ! Sem- 
per equidem magno cum metu incipio dicere ; quotiens- 
cumque dico, totiens mini videor in iudicium venire non 
5 ingenii solum, sed etiam virtutis atque officii, ne aut id 
profiteri videar, quod non possim implere, quod est 
impudentiae, aut non id efficere, quod possim, quod est 
aut perfidiae aut neglegentiae. Turn vero ita sum per- 
turbatus, ut omnia timerem, si nihil dixissem, ne infan- 
10 tissimus, si multa in eius modi causa dixissem, ne 
impudentissimus existimarer. 

9. A Martyr to Duty. 

Cic. Phil. 9, 5-6 

A proposal has been made to dedicate a statue to Sulpicius, who 
died when on an official mission. 

Itaque, patres conscripti, si Ser. Sulpicio casus mortem 
attulisset, dolerem equidem tanto rei publicae vulnere, 
mortem vero eius non monumento, sed luctu publico esse 

15 ornandam putarem. Nunc autem quis dubitat, quin ei 
vitam abstulerit ipsa legatio ? Secum enim ille mortem 
extulit, quam, si nobiscum remansisset, sua cura, optimi 
filii fidelissimaeque coniugis diligentia vitare potuisset. 
At ille cum videret, si vestrae auctoritati non paruisset, 

20 dissimilem se futurum sui, sin paruisset, munus sibi illud 

pro re publica susceptum vitae finem fore, maluit in 

maximo rei publicae discrimine emori quam minus, quam 

potuisset, videri rei publicae profuisse. Multis illi in 

10. infantissimus : incapable of speaking. 

urbibus, iter qua faciebat, reficiendi se et curandi potes- 
tas fuit. Aderat et hospitum invitatio liberalis pro dig- 
nitate summi viri et eorum hortatio, qui una erant missi, 
ad requiescendum et vitae suae consulendum. At ille 
5properans, festinans, mandata vestra conficere cupiens 
in hac constantia morbo adversante perseveravit. 

IO. Introduction to the Defense of Sestius. 
Cic. Sest. 4-5 

Itaque si aut acrius egero aut liberius, quam qui ante 
me dixerunt, peto a vobis, ut tantum orationi meae con- 
cedatis, quantum et pio dolori et iustae iracundiae conce- 

10 dendum putetis. Nam neque officio coniunctior dolor 
ullus esse potest quam hie meus susceptus ex hominis 
de me optime meriti periculo, neque iracundia magis 
ulla laudanda est quam mea, inflammata eorum scelere 
qui cum omnibus meae salutis defensoribus bellum esse 

15 sibi gerendum iudicaverunt. Sed quoniam singulis crimi- 
nibus ceteri responderunt, dicam ego de omni statu P. 
Sesti, de genere vitae, de natura, de moribus, de incre- 
dibili amore in bonos, de studio conservandae salutis 
communis atque otii, contendamque, si modo id consequi 

20 potero, ut in hac conf usa atque universa defensione nihil 
a me, quod ad vestram quaestionem, nihil, quod ad reum, 
nihil, quod ad rem publicam pertineat, praetermissum 
esse videatur. 

11. An Unnatural Mother, 
Cic. Clu. 18 
Nihil in vita vidit calamitatis A. Cluentius, nullum 
25 periculum mortis adiit, nihil mali timuit, quod non totum 

12. meriti: Sestius had been active in bringing about Cicero's recall 
from exile. 

LATIN PROSE — 2 

a matre esset conflatum et profectum. Quae hoc tem- 
pore sileret omnia atque ea, si oblivione non posset, 
tamen taciturnitate sua tecta esse pateretur; sed vero 
sic agitur, ut prorsus reticere nullo modo possit. Hoc 
5 enim ipsum iudicium, hoc periculum, ilia omnis testium 
copia quae futura est, a matre initio est adornata, a 
matre hoc tempore instruitur atque omnibus eius opibus 
et copiis comparatur ; ipsa denique nuper Larino huius 
opprimendi causa Romam advolavit ; praesto est mulier 

io audax, pecuniosa, crudelis, instituit accusatores, instruit 
testes, squalore huius et sordibus laetatur, exitium exop- 
tat, sanguinem suum prof undere omnem cupit, dum modo 
profusum huius ante videat. Haec nisi omnia perspe- 
xeritis in causa, temere a nobis illam appellari putatote ; 

15 sin erunt et aperta et nefaria, Cluentio ignoscere debe- 
bitis, quod haec a me dici patiatur ; mihi ignoscere non 
deberetis, si tacerem. 

12. Cicero defends Sulla against Charges connected with 
Catiline's Conspiracy. 

Cic. Sull. 86-88 

Quam ob rem vos, di patrii ac penates, qui huic urbi 
atque huic rei publicae praesidetis, qui hoc imperium, 

20 qui hanc libertatem, qui populum Romanum, qui haec 
tecta atque templa me consule vestro numine auxilioque 
servastis, testor integro me animo ac libero P. Sullae 
causam defendere, nullum a me sciente facinus occul- 
tari, nullum scelus susceptum contra salutem om- 

25 nium defendi ac tegi. Nihil de hoc consul comperi, 
nihil suspicatus sum, nihil audivi. Itaque idem ego 
ille, qui vehemens in alios, qui inexorabilis in ceteros 
esse visus sum, persolvi patriae, quod debui; reliqua 

iam a me meae perpetuae consuetudini naturaeque 
debentur; tarn sum misericors, iudices, quam vos, tarn 
mitis quam qui lenissimus; in quo vehemens fui 
vobiscum, nihil feci nisi coactus, rei publicae praeci- 

5 pitanti subveni, patriam demersam extuli ; misericordia 
civium adducti turn fuimus tarn vehementes, quam 
necesse fuit. Salus esset amissa omnium una nocte, 
nisi esset severitas ilia suscepta. Sed ut ad scelera- 
torum poenam amore rei publicae sum adductus, sic ad 

10 salutem innocentium voluntate deducor. 

Nihil video esse in hoc P. Sulla, iudices, odio dignum, 
misericordia digna multa. Neque enim nunc propul- 
sandae calamitatis suae causa supplex ad vos, iudices, 
confugit, sed ne qua generi ac nomini suo nota nefariae 

iS-turpitudinis inuratur. Nam ipse quidem, si erit vestro 
iudicio liberatus, quae habet ornamenta, quae solacia 
reliquae vitae, quibus laetari ac perfrui possit? . . . 
Omnia, iudices, haec amissa sunt, omnia generis, no- 
minis, honoris insignia atque ornamenta unius iudicii 

20 calamitate occiderunt. Sed ne extinctor patriae, ne 
proditor, ne hostis appelletur, ne hanc labem tanti sceleris 
in familia relinquat, id laborat, id metuit, ne denique hie 
miser coniurati et conscelerati et proditoris filius nomine- 
tur ; huic puero, qui est ei vita sua multo carior, metuit, 

25 cui honoris integros fructus non sit traditurus, ne aeter- 
nam memoriam dedecoris relinquat. 

13. Sicily, the Land of Ceres and Proserpine. 
Cic. Verr. 4, 106-107 
Vetus est haec opinio, iudices, quae constat ex anti- 
quissimis Graecorum litteris ac monumentis, insulam 
Siciliam totam esse Cereri et Liberae consecratam. Hoc 
20. calamitate : his previous conviction in a trial Cot tafoeci* 

cum ceterae gentes sic arbitrantur, turn ipsis Siculis ita 
persuasum est, ut in animis eorum insitum atque innatum 
esse videatur. Nam et natas esse has in iis locis deas et 
fruges in ea terra primum repertas esse arbitrantur et 
S raptam esse Liberam, quam eandem Proserpinam vocant, 
ex Hennensium nemore : qui locus, quod in media est 
insula situs, umbilicus Siciliae nominatur. Quam cum 
investigare et conquirere Ceres vellet, dicitur inflam- 
masse taedas iis ignibus, qui ex Aetnae vertice erum- 

io punt ; quas sibi cum ipsa praeferret, orbem omnem 
peragrasse terrarum. Henna autem, ubi ea, quae dico, 
gesta esse memorantur, est loco perexcelso atque edito, 
quo in summo est aequata agri planities et aquae peren- 
nes, tota vero ab omni aditu circumcisa atque directa 

15 est; quam circa lacus lucique sunt plurimi atque laetis- 
simi flores omni tempore anni, locus ut ipse raptum ilium 
virginis, quern iam a pueris accepimus, declarare videatur. 
Etenim prope est spelunca quaedam, conversa ad aqui- 
lonem, infinita altitudine, qua Ditem patrem ferunt re- 

20 pente cum curru exstitisse abreptamque ex eo loco 
virginem secum asportasse, et subito non longe a Syra- 
cusis penetrasse sub terras lacumque in eo loco repente 
exstitisse; ubi usque ad hoc tempus Syracusani festos 
dies anniversarios agunt celeberrimo virorum mulierum- 

25 que conventu. Propter huius opinionis vetustatem, quod 
horum in iis locis vestigia ac prope incunabula reperi- 
untur deorum, mira quaedam tota Sicilia privatim ac 
publice religio est Cereris Hennensis. Etenim multa 
saepe prodigia vim eius numenque declarant; multis 

30 saepe in difficillimis rebus praesens auxilium eius obla- 
tum est, ut haec insula ab ea non solum diligi, sed 
etiam incoli custodirique videatur. 
7. umbilicus: centre. 13. perennes: unfailing. 26. incunabula: cradle. 

14. Greek Patriotism an Example to Rome. 

Cic. Sest. 141 

Quodsi apud Atheniensis, homines Graecos longe a . 
nostrorum hominum gravitate disiunctos, non deerant,qui 
rem publicam contra populi temeritatem defenderent, 
cum omnes, qui ita fecerant, e civitate eicerentur, si The- 
5mistoclem ilium, conservatorem patriae, non deterruit 
a re publica defendenda nee Miltiadi calamitas, qui 
illam civitatem paulo ante servarat, nee Aristidi fuga, 
qui unus omnium iustissimus fuisse traditur, si postea . 
summi eiusdem civitatis viri, quos nominatim appellari 

10 non est necesse, propositis tot exemplis iracundiae levita- 
tisque popularis tamen suam-rem publicam illam defen- 
derunt, quid nos tandem facere debemus primum in ea 
civitate nati, unde orta mihi gravitas et magnitudo animi 
videtur, turn in tanta gloria insistentes, ut omnia humana 

15 leviora videri debeant, deinde ad earn rem publicam 
tuendam adgressi, quae tanta dignitate est, ut earn de- 
fendentem occidere laudabilius sit quam oppugnantem 
rerum potiri ? 

15. Clodius Inferior to Former Seditious Tribunes. 
Cic. Har. Res. 41-42 

Ti. Gracchus convellit statum civitatis, qua gravitate 
20 vir, qua eloquentia, qua dignitate ! nihil ut a patris 
avique Africani praestabili insignique virtute, praeter- 
quam quod a senatu desciverat, deflexisset. Secutus 
est C. Gracchus, quo ingenio, qua eloquentia, quanta vi, 
quanta gravitate dicendi ! ut dolerent boni non ilia tanta 
25 ornamenta ad meliorem mentem voluntatemque esse 
conversa. Ipse L. Saturninus ita f\i\l ^fcrasafc»& ^ 

paene demens, ut actor esssi "egregius et ad animos 
imperitorum excitandos inflammandosque perfectus. 
Nam quid ego de P. Sulpicio loquar? cuius tanta in 
dicendo gravitas, tanta iucunditas, tanta brevitas fuit, ut 

S posset, vel ut prudentes errarent, vel ut boni minus bene 
sentirent, perficere dicendo. Cum his conflictari et pro 
salute patriae cotidie dimicare erat omnino illis, qui turn 
rem publicam gubernabant, molestum ; sed habebat ea 
molestia quandam tamen dignitatem. Hie vero, de quo 

io ego ipse tam multa nunc dico, pro di immortales ! quid 
est, quid valet, quid adfert, ut tanta civitas, si cadet, 
quod di omen obruant ! a viro tamen conf ecta videatur ? 

1 6. A Tribute to Pompey. 
Cic. Deiot. 12 

Ignosce, ignosce, Caesar, si eius viri auctoritati rex 
Deiotarus cessit, quern nos omnes secuti sumus; ad 

15 quern cum di atque homines omnia ornamenta conges- 
sissent, turn tu ipse plurima et maxima. Neque enim, si 
tuae res gestae ceterorum laudibus obscuritatem adtu- 
lerunt, idcirco Cn. Pompei memoriam amisimus. Quan- 
tum nomen eius fuerit, quantae opes, quanta in omni 

20 genere bellorum gloria, quanti honores populi Romani, 
quanti senatus, quanti tui, quis ignorat? Tanto ille 
superiores vicerat gloria, quanto tu omnibus praestitisti. 
Itaque Cn. Pompei bella, victorias, triumphos, consulatus 
admirantes numerabamus, tuos enumerare non possumus. 

1 7. Milo justified in Resorting to Force. 

Cic. Sest. 86 

25 Et tu hoc loco laudas Milonem et iure laudas. Quern 
enim umqu&m virum tam immortali virtute vidimus ? 

qui nullo praemio proposito praeter hoc, quod iam con- 
tritum et contemptum putatur, iudicium bonorum, omnia 
pericula, summos labores, gravissimas contentiones ini- 
micitiasque suscepit, qui mihi unus ex omnibus civibus 

5 videtur re docuisse, non verbis, et quid oporteret a prae- 
stantibus viris in re publica fieri et quid necesse esset : 
oportere hominum audacium eversorum rei publicae 
sceleri legibus et iudiciis resistere ; si leges non valerent, 
iudicia non essent, si res publica vi consensuque auda- 

10 cium armis oppressa teneretur, praesidio et copiis de- 
fendi vitam et libertatem necesse esse. Hoc sentire 
prudentiae est, facere fortitudinis, et sentire vero et 
facere perfectae cumulataeque virtutis. 

18. Cicero's Exile an Act of Self-sacrifice. 

Cic. Sest. 45 

Vnum mihi restabat illud, quod forsitan non nemo 

15 vir fortis et acris animi magnique dixerit: 'Resti- 

tisses, repugnasses, mortem pugnans oppetisses.' De 

quo te, te, inquam, patria, testor et vos, penates patrii- 

que dei, me vestrarum sedum templorumque causa, me 

propter salutem meorum civium, quae mihi semper fuit 

20 mea carior vita, dimicationem caedemque fugisse. Ete- 

nim, si mihi in aliqua nave cum meis amicis naviganti 

hoc, iudices, accidisset, ut multi ex multis locis praedones 

classibus earn navem se oppressuros minitarentur, nisi 

me unum sibi dedidissent, si id vectores negarent ac 

25 mecum simul interire quam me tradere hostibus mallent, 

iecissem ipse me potius in profundum, ut ceteros con- 

servarem, quam illos mei tarn cupidos non modo ad 

1. contritum: worn out, common. 
15. Restitisses : the subjunctive expresses unfulfilled duty. 

certam mortem, sed in magnum vitae discrimen addu- 
cerem. 

19. Cicero's Desire to requite Plancius for Kindness 

during his Exile. 

Cic. Plane. 101 

O excubias tuas, Cn. Planci, miseras, o flebiles vigilias, 
o noctes acerbas, o custodiam etiam mei capitis infeli- 
5 cem ! siquidem ego tibi vivus non prosum, qui fortasse 
mortuus profuissem. Memini enim, memini neque um- 
quam obliviscar noctis illius, cum tibi vigilanti, adsidenti, 
maerenti, vana quaedam miser atque inania falsa spe 
inductus pollicebar, me, si essem in patriam restitutus, 

10 praesentem tibi gratias relaturum ; sin aut vitam mihi 
f ors ademisset aut vis aliqua maior reditum peremisset, 
hos, hos (quos enim ego turn alios animo intuebar?) 
omnia tibi illorum laborum praemia pro me persoluturos. 
Quid me aspectas, quid mea promissa repetis, quid meam 
•15 fidem imploras ? Nihil tibi ego turn de meis opibus pol- 
licebar, sed de horum erga me benevolentia promittebam ; 
hos pro me lugere, hos gemere, hos decertare pro meo 
capite vel vitae periculo velle videbam ; de horum desi- 
derio, luctu, querellis cotidie aliquid tecum simul audie- 

20 bam ; nunc timeo, ne tibi nihil praeter lacrimas queam 
reddere, quas tu in meis acerbitatibus plurimas effudisti. 

20. Cicero recalls his Pride in his First Public Office. 

Cic. Plane. 64-65 

Non vereor, ne mihi aliquid, iudices, videar adrogare, 
si de quaestura mea dixero. Quamvis enim ilia flo- 

1 2. hos : the senatorial party. 

23. quaestura : Cicero was quaestor at Lilybaeum. 

merit, tamen eum me postea f uisse in maximis imperiis 
arbitror, ut non ita multum mihi gloriae sit ex quaesturae 
laude repetendum. Sed tamen non vereor, ne quis 
audeat dicere ullius in Sicilia quaesturam aut clariorem 
5 aut gratiorem f uisse. Vere mehercule hoc dicam : Sic 
turn existimabam, nihil homines aliud Romae nisi de 
quaestura mea loqui. Frumenti in summa caritate maxi- 
mum numerum miseram; negotiatoribus comis, merca- 
toribus iustus, mancipibus liberalis, sociis abstinens, 

io omnibus eram visus in omni officio diligentissimus ; ex- 
cogitati quidam erant a Siculis honores in me inauditi. 
Itaque hac spe decedebam, ut mihi populum Romanum 
ultro omnia delaturum putarem. At ego cum casu die- 
bus iis itineris faciendi causa decedens e provincia Pute- 

iS olos forte venissem, cum plurimi et lautissimi in iis locis 
solent esse, concidi paene, iudices, cum ex me quidam 
quaesisset, quo die Roma exissem, et numquidnam esset 
novi. Cui cum respondissem me e provincia decedere : 
' Etiam mehercule/ inquit, ' ut opinor, ex Africa/ Huic 

20 ego iam stomachans f astidiose : ' Immo ex Sicilia/ in- 
quam. Turn quidam, quasi qui omnia sciret : ' Quid ? 
tu nescis/ inquit, ' hunc quaestorem Syracusis fuisse ? ' 
Quid multa ? destiti stomachari et me unum ex iis feci, 
qui ad aquas venissent. 

21. Cicero's Attitude during the Civil War, 

Cic Phil. 2, 37 

25 Castra mihi Pompei atque illud omne tempus obiecisti. 
Quo quidem tempore si, ut dixi, meum consilium aucto- 

I. eum: talem. 15. lautissimi: very elegant. 

8. comis: cf. comitas. 20. stomachans : vexed. 

24. aquas: baths. 

ritasque valuisset, tu hodie egeres, nos liberi essemus, 
res publica non tot duces et exercitus amisisset. Fateor 
enim me, cum ea, quae acciderunt, providerem futura, 
tanta in maestitia fuisse, quanta ceteri optimi cives, si 

5 idem providissent, fuissent. Dolebam, dolebam, patres 
conscripti, rem publicam vestris quondam meisque con- 
siliis conservatam brevi tempore esse perituram. Nee 
vero eram tarn indoctus ignarusque rerum, ut frangerer 
animo propter vitae cupiditatem, quae me manens con- 

io ficeret angoribus, dimissa molestiis omnibus liberaret. 
Illos ego praestantissimos viros, lumina rei publicae, 
vivere volebam, tot consularis, tot praetorios, tot honestis- 
simos senatores, omnem praeterea florem nobilitatis ac 
iuventutis, turn optimorum civium exercitus ; qui si vive- 

iS rent, quamvis iniqua condicione pacis (mihi enim omnis 
pax cum civibus bello civili utilior videbatur) rem publicam 
hodie teneremus. 

22. Verres plunders the Temple at Melita. 

Cic. Verr. 4, 102-104 

Nunc eadem ilia, quaeso, audite et diligenter, sicut 
adhuc fecistis, attendite. Insula est Melita, iudices, 

20 satis lato a Sicilia mari periculosoque disiuncta ; in qua 
est eodem nomine oppidum, quo iste numquam accessit; 
quod tamen isti textrinum per triennium ad muliebrem 
vestem conficiendam f uit. Ab eo oppido non longe in 
promontorio fanum est Iunonis antiquum, quod tanta 

25 religione semper fuit, ut non modo illis Punicis bellis, 
quae in his fere locis navali copia gesta atque versata 
sunt, sed etiam hac praedonum multitudine semper in- 

1. tu: Cicero is addressing Antony. 
22. textrinum : a weaver's shop. 

violatum sanctumque fuerit. Quin etiam hoc memoriae 
proditum est, classe quondam Masinissae regis ad eum 
locum appulsa, praefectum regium dentes eburneos, 
incredibili magnitudine, e fano sustulisse et eos in 
5 Africam portasse Masinissaeque donasse. Regem primo 
delectatum esse munere ; post, ubi audisset unde essent, 
statim certos homines in quinqueremi misisse qui eos 
dentes reponerent. Itaque in iis scriptum litteris Puni- 
cis fuit: regem Masinissam imprudentem accepisse, 

10 re cognita reportandos curasse. Erat praeterea 
magna vis eboris, multa ornamenta, in quibus eburneae 
Victoriae, antiquo opere ac summa arte perfectae. 
Haec iste omnia, ne multis morer, uno impetu atque uno 
nuntio per servos Venerios, quos eius rei causa miserat, 

15 tollenda atque asportanda curavit 

23. Cicero is accused of Complicity in Caesar's 

Assassination. 

Cic. Phil. 2, 28-30 

At quem ad modum me coarguerit homo acutus 
recordamini. 'Caesare interfecto/ inquit, 'statim cru- 
entum alte extollens Brutus pugionem Ciceronem no- 
minatim exclamavit atque ei recuperatam libertatem est 

20 gratulatus.' Cur mihi potissimum ? quia sciebam ? Vide 
ne ilia causa fuerit appellandi mei, quod, cum rem ges- 
sisset consimilem rebus iis, quas ipse gesseram, me 
potissimum testatus est se aemulum mearum laudium 
exstitisse. Tu autem, omnium stultissime, non intellegis, 

25 si, id quod me arguis, voluisse interfici Caesarem crimen 
sit, etiam laetatum esse morte Caesaris crimen esse? 
Quid enim interest inter suasorem facti et probatorem ? 
18. pugionem : dagger. 

aut quid refert, utrum voluerim fieri an gaudeam 
factum ? Ecquis est igitur exceptis iis qui ilium regnare 
gaudebant, qui illud aut fieri noluerit aut factum impro- 
barit? Omnes ergo in culpa. Etenim omnes boni, 
5 quantum in ipsis f uit, Caesarem occiderunt ; aliis con- 
silium, aliis animus, aliis occasio defuit, voluntas nemini. 
Sed stuporem hominis vel dicam pecudis attendite. Sic 
enim dixit : ' Brutus, quem ego honoris causa nomino, 
cruentum pugionem tenens Ciceronem exclamavit; ex 
io quo intellegi debet eum conscium fuisse.' 

24. Gratitude the Source of All Virtues, 

Cic Plane. 80-81 

Etenim, iudices, cum omnibus virtutibus me adfectum 
esse cupio, turn nihil est, quod malim, quam me et esse 
gratum et videri. Haec est enim una virtus non solum 
maxima, sed etiam mater virtutum omnium reliquarum. 

15 Quid est pietas nisi voluntas grata in parentes ? qui sunt 
boni cives, qui belli, qui domi de patria bene merentes, 
nisi qui patriae beneficia meminerunt? qui sancti, qui 
religionum colentes, nisi qui meritam dis immortalibus 
gratiam iustis honoribus et memori mente persolvunt? 

20 Quae potest esse vitae iucunditas sublatis amicitiis ? 

quae porro amicitia potest esse inter ingratos? Quis 

• est nostrum liberaliter educatus, cui non educatores, cui 

non magistri sui atque doctores, cui non locus ipse 

mutus ille, ubi alitus aut doctus est, cum grata recorda- 

25 tione in mente versetur ? Cuius opes tantae esse possunt 
aut umquam fuerunt, quae sine multorum amicorum 
officiis stare possint? quae certe, sublata memoria et 
gratia, nulla exstare possunt. Equidem nihil tarn pro- 
prium hominis existimo quam non modo beneficio, sed 

etiam benevolentiae significatione alligari, nihil porro 
tam inhumanum, tarn inmane, tarn ferum quam com- 
mitter, ut beneficio non dicam indignus, sed victus esse 
videare. 

25. Liberty or Death. 

Cic. Phil. 10, 20 

5 Magna nos quidem spe et prope explorata libertatis 
causam suscepimus; sed ut concedam incertos exitus 
esse belli Martemque communem, tamen pro libertate 
vitae periculo decertandum est. Non enim in spiritu 
vita est, sed ea nulla est omnino servienti. Omnes 

10 nationes servitutem ferre possunt, nostra ci vitas non 
potest, nee ullam aliam ob causam, nisi quod illae laborem 
doloremque fugiunt, quibus ut careant, omnia perpeti 
possunt, nos ita a maioribus instituti atque imbuti sumus, 
ut omnia-consilia atque facta ad dignitatem et ad virtutem 

15 referremus. Ita praeclara est recuperatio libertatis, ut ne 
mors quidem sit in repetenda libertate f ugienda. Quodsi 
immortalitas consequeretur praesentis periculi fugam, 
tamen eo magis ea fugienda videretur, quo diuturnior 
servitus esset. Cum vero dies et noctes omnia nos 

20 undique fata circumstent, non est viri minimeque Romani 
dubitare eum spiritum, quem naturae debeat, patriae 
reddere. 

26. An Instance of the Cruelty of Verres. 

Cic. Verr. 4, 84-87 

Audistis nuper dicere legatos Tyndaritanos, homines 

honestissimos ac principes civitatis, Mercurium, qui 

25 sacris anniversariis apud eos ac summa religione coleretur, 

quem P. Africanus Karthagine capta Tyndaritanis non 

solum suae victoriae, sed etiam illorum fidei societatisque 

monumentum atque indicium dedisset, huius vi, scelere 
imperioque esse sublatum. Qui ut primum in illud 
oppidum venit, statim, tamquam ita fieri non solum 
oporteret, sed etiam necesse esset, tamquam hoc senatus 
5 mandasset, populus Romanus iussisset, ita continuo, sig- 
num ut demolirentur et Messanam deportarent, impera- 

. vit Quod cum illis, qui aderant, indignum, qui audiebant, 
incredibile videretur, non est ab isto, primo illo adventu, 
perseveratum. Discedens mandat proagoro Sopatro, 

io cuius verba audistis, ut demoliatur. Cum recusaret, 
vehementer minatur, et statim ex illo oppido proficisci- 
tur. Refert rem ille ad senatum : vehementer undique 
reclamatur. Ne multa, iterum iste ad illos aliquanto 
post venit, quaerit continuo de signo. Respondetur ei 

15 senatum non permittere : poenam capitis constitutam, si 
iniussu senatus quisquam attigisset: simul religio com- 
memoratur. Turn iste : Quam mihi religionem narras ? 
quam poenam ? quern senatum ? vivum te non relinquam ; 
moriere virgis, nisi mihi signum traditur. Sopater ite- 

20 rum flens ad senatum rem def ert, istius cupiditatem 
minasque demonstrat. Senatus Sopatro responsum 
nullum dat, sed commotus perturbatusque discedit. Ille 
praetoris arcessitus nuntio rem demonstrat, negat ullo 
modo fieri posse. Atque haec — nihil enim praetermit- 

25 tendum de istius impudentia videtur — agebantur in 
conventu, palam, de sella ac de loco superiore. Erat 
hiems summa, tempestas, ut ipsum Sopatrum dicere 
audistis, perfrigida, imber maximus, cum iste imperat 
lictoribus, ut Sopatrum de porticu, in qua ipse sedebat, 

30 praecipitem in forum deiciant nudumque constituant 
Vix erat hoc plane imperatum, cum ilium spoliatum 

6. demolirentur : tear down. 

9. proagoro : the chief magistrate in some Sicilian towns. 

stipatumque lictoribus videres. Omnes id fore puta- 
bant, ut miser atque innocens virgis caederetur : fefellit 
hie homines opinio. Virgis iste caederet sine causa so- 
cium populi Romani atque amicum ? Non usque eo est 

5 improbus ; non omnia sunt in uno vitia ; numquam fuit 
crudelis. Leniter hominem clementerque accepit. Eque- 
stres sunt medio in foro Marcellorum statuae, sicut fere 
ceteris in oppidis Siciliae; ex quibus iste C. Marcelli 
statuam delegit, cuius officia in illam civitatem totamque 

10 provinciam recentissima erant et maxima. In ea Sopa- 
trum, hominem cum domi nobilem turn summo magistratu 
praeditum, divaricari ac deligari iubet. Quo cruciatu 
sit adfectus venire in mentem necesse est omnibus, cum 
esset vinctus nudus in aere, in imbri, in frigore. Neque 

15 tamen finis huic iniuriae crudelitatique fiebat, donee po- 
pulus atque universa multitudo, atrocitate rei misericor- 
diaque commota, senatum clamore coegit, ut isti simula- 
crum illud Mefcurii polliceretur. Clamabant fore, ut ipsi 
se di immortales ulciscerentur: hominem interea perire 

20 innocentem non oportere. Turn frequens senatus ad 
istum venit; pollicetur signum. Ita Sopater de statua 
C. Marcelli, cum iam paene obriguisset, vix vivus aufer- 
tur. 



27. Spartan Respect for Age. 

Cic. Senect. 63-64 

Lysandrum Lacedaemonium, cuius modo feci men- 

25 tionem, dicere aiunt solitum Lacedaemonem esse hones- 

tissimum domicilium senectutis ; nusquam enim tantum 

tribuitur aetati, nusquam est senectus honoratior. Quin 

1. stipatum: surrounded. 12. divaricari: set astride (of the hats^Y 

etiam memoriae proditum est, cum Athenis ludis quidam 
in theatrum grandis natu venisset, magno consessu locum 
nusquam ei datum a suis civibus ; cum autem ad Lace- 
daemonios accessisset, qui legati cum essent certo in 
5 loco consederant, consurrexisse omnes illi dicuntur et 
senem sessum recepisse. Quibus cum a cuncto con- 
sessu plausus esset multiplex datus, dixisse ex iis quen- 
dam Athenienses scire, quae recta essent, sed facere 
nolle. 

28. The Charm of Goodness, 
Cic. Amicit. 28-29 

10 Nihil est enim virtute amabilius, nihil, quod magis 
adliciat ad diligendum, quippe cum propter virtutem et 
probitatem etiam eos, quos numquam vidimus, quodam 
modo diligamus. Quis est, qui C. Fabrici, M\ Curi non 
cum caritate aliqua benevola memoriam usurpet, quos 

15 numquam viderit? quis autem est, qui Tarquinium 
Superbum, qui Sp. Cassium, Sp. Maelium non oderit? 
Cum duobus ducibus de imperio in Italia est decertatum, 
Pyrrho et Hannibale ; ab altero propter probitatem eius 
non nimis alienos animos habemus, alterum propter 

20 crudelitatem semper haec civitas oderit. 

Quodsi tanta vis probitatis est, ut earn vel in iis, quos 
numquam vidimus, vel, quod maius est, in hoste etiam 
diligamus, quid mirum est, si animi hominum moveantur, 
cum eorum, quibuscum usu coniuncti esse possunt, virtu- 

25 tem et bonitatem perspicere videantur ? 

6. sessum : the supine. 
14. usurpet: cherishes. 

29. A Letter from Cicero to his Wife at the Beginning 
of his Exile. 

Cic. Fam. 14, 4, 1-2 

Ego minus saepe do ad vos litteras, quam possum, 
propterea quod cum omnia mihi tempora sunt misera, 
turn vero, cum aut scribo ad vos aut vestras lego, con- 
ficior lacrimis sic, ut ferre non possim. Quod utinam 
5 minus vitae cupidi fuissemus ! certe nihil aut non mul- 
tum in vita mali vidissemus. Quod si nos ad aliquam 
alicuius commodi aliquando recuperandi spem fortuna 
reservavit, minus est erratum a nobis ; si haec mala fixa 
sunt, ego vero te quam primum, mea vita, cupio videre 

10 et in tuo complexu emori, quoniam neque di, quos tu 
castissime coluisti, neque homines, quibus ego semper 
servivi, nobis gratiam rettulerunt. Nos Brundisii apud 
M. Laenium Flaccum dies xin fuimus, virum optimum, 
qui periculum fortunarum et capitis sui prae mea salute 

15 neglexit neque legis improbissimae poena deductus est, 
quo minus hospitii et amicitiae ius officiumque prae- 
staret ; huic utinam aliquando gratiam referre possimus ! 
habebimus quidem semper. 

30. Cicero's Depression during his Exile. 

Cic. Fam. 14, 3, 1-2 

Accepi ab Aristocrito tris epistolas, quas ego lacrimis 
20 prope delevi ; conficior enim maerore, mea Terentia, nee 
meae me miseriae magis excruciant quam tuae vestrae- 
que. Ego autem hoc miserior sum quam tu, quae es 
miserrima, quod ipsa calamitas communis est utriusque 
nostrum, sed culpa mea propria est. Meum f uit officium 

LATIN PROSE — 3 

yel legatione vitare periculum vel diligentia et copiis 
resistere vel cadere fortiter; hoc miserius, turpius, in- 
dignius nobis nihil fuit. Qua re cum dolore conficior, 
turn etiam pudore ; pudet enim me uxori meae optimae, 

5 suavissimis liberis virtutem et diligentiam non praesti- 
tisse; nam mihi ante oculos dies noctisque versatur 
squalor vester et maeror et infirmitas valetudinis tuae ; 
spes autem salutis pertenuis ostenditur. Inimici sunt 
multi, invidi paene omnes; eicere nos magnum fuit, 

io excludere facile est. Sed tamen quam diu vos eritis in 
spe, non deficiam, ne omnia mea culpa cecidisse vide- 
antur. 

31. Right versus Expediency. 

Cic. Off. 3, 48-49 

Tanta vis est honesti, ut speciem utilitatis obscuret. 
Athenienses cum Persarum impetum nullo modo possent 

15 sustinere statuerentque, ut urbe relicta coniugibus et 
liberis Troezene depositis naves conscenderent liberta- 
temque Graeciae classe defenderent, Cyrsilum quendam 
suadentem, ut in urbe manerent Xerxemque reciperent, 
lapidibus obruerunt. Atqui ille utilitatem sequi videba- 

20 tur ; sed ea nulla erat repugnante honestate. Themis- 
tocles post victoriam eius belli, quod cum Persis fuit, 
dixit in contione se habere consilium rei publicae salu- 
tare, sed id sciri non opus esse ; postulavit, ut aliquem 
populus daret, quicum communicaret ; datus est Aris- 

25 tides ; huic ille, classem Lacedaemoniorum, quae sub- 
ducta esset ad Gytheum, clam incendi posse, quo facto 
frangi Lacedaemoniorum opes necesse esset Quod 
Aristides cum audisset, in contionem magna exspec- 

1. legatione : i.e. an official appointment that would have removed him 
from Rome for a time. 

tatione venit dixitque perutile esse consilium, quod 
Themistocles adferret, sed minime honestum. Itaque 
Athenienses, quod honestum non esset, id ne utile 
quidem putaverunt totamque earn rem, quam ne audie- 
5 rant quidem, auctore Aristide repudiaverunt. 

32. A Bad Promise Better Broken than Kept. 

Cic. Off., 3, 94 

Ac ne ilia quidem promissa servanda sunt, quae 
non sunt iis ipsis utilia, quibus ilia promiseris. Sol 
Phaethonti filio, ut redeamus ad fabulas, facturum se 
esse dixit, quicquid optasset ; optavit, ut in currum patris 

10 tolleretur ; sublatus est. Atqui is, ante quam constitit, 
ictu fulminis deflagravit Quanto melius fuerat in 
hoc promissum patris non esse servatum ! Quid, quod 
Theseus exegit promissum a Neptuno? cui cum tres 
optationes Neptunus dedisset, optavit interitum Hip- 

15 poly ti filii, cum is patri suspectus esset de noverca; 
quo optato impetrato Theseus in maximis fuit luctibus. 
Quid, quod Agamemnon cum devovisset Dianae, quod 
in suo regno pulcherrimum natum esset illo anno, immo- 
lavit Iphigeniam, qua nihil erat eo quidem anno natum 

20 pulchrius ? Promissum potius non faciendum quam tam 
taetrum facinus admittendum fuit. 

33. The Ring of Gyges, 
Cic. Off. 3, 38 

Hinc ille Gyges inducitur a Platone, qui, cum terra dis- 

cessisset magnis quibusdam imbribus, descendit in ilium 

hiatum aeneumque equum, ut ferunt fabulae, animad- 

25 vertit, cuius in lateribus fores essent; quibus apertis corpus 

15. noverca: stepmother. 

hominis mortui vidit magnitudine invisitata anulumque 
aureum in digito; quern ut detraxit, ipse induit (erat 
autem regius pastor), turn in concilium se pastorum re- 
cepit. Ibi cum palam eius anuli ad palmam converterat, 
5 a nullo videbatur, ipse autem omnia videbat ; idem rursus 
videbatur, cum in locum anulum inverterat. Itaque hac 
oportunitate anuli usus regem dominum interemit, sus- 
tulit quos obstare arbitrabatur, nee in his eum facinori- 
bus quisquam potuit videre. Sic repente anuli beneficio 
10 rex exortus est Lydiae. Hunc igitur ipsum anulum si 
habeat sapiens, nihilo plus sibi licere putet peccare, quam 
si non haberet; honesta enim bonis viris, non occulta 
quaeruntur. 

34. Old Age the Harvest Time of Life. 
Cic. Senect. 69-71 

Horae quidem cedunt et dies et menses et anni, nee 

15 praeteritum tempus umquam revertitur, nee, quid sequa- 

tur, sciri potest; quod cuique temporis ad vivendum 

datur, eo debet esse contentus. Neque enim histrioni, 

ut placeat, peragenda fabula est, modo, in quocumque 

f uerit actu, probetur, neque sapienti usque ad ' Plaudite ' 

20 veniendum est. Breve enim tempus aetatis satis longum 

est ad bene honesteque vivendum; sin processerit longius, 

non magis dolendum est, quam agricolae dolent prae- 

terita verni temporis suavitate aestatem autumnumque 

venisse. Ver enim tamquam adulescentiam significat 

25 ostenditque fructus futuros, reliqua autem tempora 

demetendis fructibus et percipiendis accommodata sunt. 

Fructus autem senectutis est, ut saepe dixi, ante partorum 

bonorum memoria et copia. 

4. palam : pa la is the part of a ring where the stone is set. 
17. histrioni: actor. 18. fabula: play. 

35. A Choke of Duties. 

Cic. Off. 1, 154-155 

Atque id optimus quisque r»e ipsa ostendit et iudicat. 
Quis enim est tam cupidus in perspicienda cognoscenda- 
que rerum natura, ut, si ei tractanti contemplantique res 
cognitione dignissimas subito sit allatum periculum dis- 
5 crimenque patriae, cui subvenire opitularique possit, non 
ilia omnia relinquat atque abiciat, etiamsi dinumerare se 

' Stellas aut metiri mundi magnitudinem posse arbitretur ? 
Atque hoc idem in parentis, in amici re aut periculo fece- 
rit. Quibus rebus intellegitur studiis officiisque scien- 

10 tiae praeponenda esse officia iustitiae, quae pertinent ad 
hominum utilitatem, qua nihil homini esse debet antiquius. 

36. The Last Words of Socrates. 

Cic. Tusc. 1, 97-99 

'Magna me/ inquit, * spes tenet, iudices, bene mihi 
evenire, quod mittar ad mortem. Necesse est enim sit 
alterum de duobus, ut aut sensus omnino omnes mors 

15 auferat aut in alium quendam locum ex his locis morte 
migretur. Quam ob rem, sive sensus extinguitur morsque 
ei somno similis est, qui nonnumquam etiam sine visis 
somniorum placatissimam quietem adfert, di boni, quid 
lucri est emori *• aut quam multi dies reperiri possunt, 

20 qui tali nocti anteponantur, cui si similis futura est per- 
petuitas omnis consequentis temporis, quis me beatior? 
Sin vera sunt, quae dicuntur, migrationem esse mortem in 
eas oras, quas, qui e vita excesserunt, incolunt, id multo 
iam beatius est. . . . Haec peregrinatio mediocris vobis 

25 videri potest ? Ut vero conloqui cum Orpheo, Musaeo, 
Homero, Hesiodo liceat, quanti tandem ae&tux\ati&3. 

Equidem saepe emori, si fieri posset, vellem, ut ea, 
quae dico, mihi liceret invenire. Quanta delectatione 
autem adficerer, cum Palamedem, cum Aiacem, cum 
alios iudicio iniquo circumventos convenirem ! Tempta- 

5 rem etiam summi regis, qui maximas copias duxit ad 
Troiam, et Vlixi Sisyphique prudentiam, nee ob earn rem, 
cum haec exquirerem, sicut hie f aciebam, capite damnarer. 
Ne vos quidem, iudices ii qui me absolvistis, mortem 
timueritis. Nee enim cuiquam bono mali quicquam 

10 evenire potest nee vivo nee mortuo, nee umquam eius 
res a dis immortalibus neglegentur, nee mihi ipsi hoc 
accidit fortuito. Nee vero ego iis, a quibus accusatus 
aut a quibus condemnatus sum, habeo quod suscenseam, 
nisi quod mihi nocere se crediderunt' Et haec quidem 

15 hoc modo ; nihil autem melius extremo : ' Sed tempus 
est/ inquit, ' iam hinc abire me, ut moriar, vos, ut vitam 
agatis. Vtrum autem sit melius, di immortales sciunt, 
hominem quidem scire arbitror neminem.' 

37. Contempt of Death. 
Cic. Tusc. 1, 100-102 

Sed quid ego Socratem aut Theramenem, praestantis 

20 viros virtutis et sapientiae gloria, commemoro ? cum 

Lacedaemonius quidam, cuius ne nomen quidem prodi- 

tum est, mortem tantopere contempserit, ut, cum ad earn 

duceretur damnatus ab ephoris et esset voltu hilari atque 

laeto, dixissetque ei quidam inimicus : ' Contemnisne 

25 leges Lycurgi ? ', respondent : ' Ego vero illi maximam 

gratiam habeo, qui me ea poena multaverit, quam sine 

mutuatione et sine versura possem dissolvere.' O vi- 

rum Sparta dignum! ut mihi quidem, qui tam magno 

2 j. mutuatione : loan, versura : borrowing. 

animo fuerit, innocens damnatus esse videatur. Talis 
innumerabilis nostra civitas tulit. Sed quid duces et 
principes nominem, cum legiones scribat Cato saepe 
alacris in eum locum profectas, unde redituras se non 
5 arbitrarentur ? Pari animo Lacedaemonii in Thermopy- 
lis occiderunt, in quos Simonides : 

Die, hospes, Spartae nos te hie vidisse iacentis, 
Dum Sanctis patriae legibus obsequimur. 

Quid ille dux Leonidas dicit ? ' Pergite animo f orti, Lace- 
10 daemonii ; hodie apud inferos fortasse cenabimus.' Fuit 
haec gens f ortis, dum Lycurgi leges vigebant. E quibus 
unus, cum Perses hostis in conloquio dixisset glorians: 
' Solem prae iaculorum multitudine et sagittarum non 
videbitis,' ' In umbra igitur,' inquit, ' pugnabimus.' Viros 
i5Commemoro; qualis tandem Lacaena? quae cum filium 
in proelium misisset et interfectum audisset, ' Idcirco,' 
inquit, ' genueram, ut esset, qui pro patria mortem non 
dubitaret occumbere. , 

38. Wrong-doing in the Name of Friendship. 

Cic. Amicit. 37 

At C. Blossius Cumanus, hospes familiae vestrae, 
20 Scaevola, cum ad me, quod aderam Laenati et Rupilio 
consulibus in consilio, deprecatum venisset, hanc, ut 
sibi ignoscerem, causam adferebat, quod tanti Ti. 
Gracchum fecisset, ut, quidquid ille vellet, sibi facien- 
dum putaret. Turn ego: ' Etiamne, si te in Capitolium 
25 faces ferre vellet ?' ' Numquam,' inquit, 'voluisset id 
quidem; sed si voluisset, paruissem.' Videtis, quam ne- 
faria vox! Et hercule ita fecit vel plus etiam, quam 

21. consilio: council, i.e. the special court of inquiry to search out the 
accomplices of Gracchus. 

dixit; non enim paruit ille Ti. Gracchi temeritati, sed 
praefuit, nee se comitem illius f uroris, sed ducem prae- 
buit. Itaque hac amentia quaestione nova perterritus 
in Asiam profugit, ad hostes se contulit, poenas rei pub- 
5 licae graves iustasque persolvit 



39. Friendship. 

Cic. Amicit. 22-23 

Principio qui potest esse vita 'vitalis,' ut ait Ennius, 
quae non in amici mutua benevolentia conquiescit? 
Quid dulcius quam habere, quicum omnia audeas .sjc 
loqui ut tecum? Qui esset tantus fructus in prosperis 

10 rebus, nisi haberes, qui illis aeque ac tu ipse gauderet ? 
adversas vero ferre difficile esset sine eo, qui illas gra- 
vius etiam quam tu ferret. Denique ceterae res, quae 
expetuntur, opportunae sunt singulae rebus fere singulis, 
divitiae, ut utare, opes, ut colare, honores, ut laudere, 

15 voluptates, ut gaudeas, valet udo, ut dolore careas et 
muneribus f ungare corporis ; amicitia res plurimas con- 
tinet ; quoquo te verteris, praesto est, nullo loco exclu- 
ditur, numquam intempestiva, numquam molesta est; 
itaque non aqua, non igni, ut aiunt, locis pluribus utimur 

20 quam amicitia. Neque ego nunc de vulgari aut de 
mediocri, quae tamen ipsa et delectat et prodest, sed de 
vera et perfecta loquor, qualis eorum, qui pauci nomi- 
nantur, fuit. Nam et secundas res splendidiores facit 
amicitia et adversas partiens communicansque leviores. 

25 Cumque plurimas et maximas commoditates amicitia 
contineat, turn ilia nimirum praestat omnibus, quod 
bonam spem praelucet in posterum, nee debilitari animos 
aut cadere patitur. 

40. The Friendship of Scipio and Laelius. 

Cic. Amicit. 102-103 

Laelius is speaking after Scipio's death. 

Mihi quidem Scipio, quamquam est subito ereptus, 
vivit tamen semperque vivet ; virtutem enim amavi illius 
viri, quae extincta non est ; nee mihi soli versatur ante 
oculos, qui illam semper in manibus habui, sed etiam 
5 posteris erit clara et insignis. Nemo umquam animo 
aut spe maiora suscipiet, qui sibi non illius memoriam 
atque imaginem proponendam putet. Equidem ex omni- 
bus rebus, quas mihi aut fortuna aut natura tribuit, nihil 
habeo, quod cum amicitia Scipionis possim comparare. 

10 In hac mihi de re publica consensus, in hac rerum pri- 
vatarum consilium, in eadem requies plena oblectationis 
fuit. Numquam ilium ne minima quidem re offendi, 
quod quidem senserim, nihil audivi ex eo ipse, quod nol- 
lem; una domus erat, idem victus, isque communis, 

15 neque solum militia, sed etiam peregrinationes rustica- 
tionesque communes. 

41. Pleasure not the Aim of Existence. 
Cic. Fin. 2, 111-113 

Nos vero, siquidem in voluptate sunt omnia, longe 
multumque superamur a bestiis, quibus ipsa terra fundit 
ex sese pastus varios atque abundantes nihil laborantibus, 
20 nobis autem aut vix aut ne vix quidem suppetunt multo 
labore quaerentibus. Nee tamen ullo modo summum 
pecudis bonum et hominis idem mihi videri potest. Quid 
enim tanto opus est instrumento in optimis artibus 
comparandis ? quid tanto concursu honestissimorum 

studiorum, tanto virtutum comitatu, si ea nullam ad aliam 
rem nisi ad voluptatem conquiruntur ? Vt, si Xerxes, 
cum tantis classibus tantisque equestribus et pedestribus 
copiis Hellesponto iuncto, Athone perfosso maria am- 
5 bulavisset, terram navigasset, si, cum tanto impetu in 
Graeciam venisset, causam quis ex eo quaereret tantarum 
copiarum tantique belli, mel se auferre ex Hymetto volu- 
isse diceret, certe sine causa videretur tanta conatus, sic 
nos sapientem plurimis et gravissimis artibus atque vir- 

io tutibus instructum et ornatum non, ut ilium, maria pedi- 
bus peragrantem, classibus montes, sed omne caelum 
totamque cum universo mari terram mente complexum, 
voluptatem petere si dicemus, mellis causa dicemus tanta 
molitum. Ad altiora quaedam et magnificentiora, mihi 

15 crede, Torquate, nati sumus. 



42. Death sometimes a Blessing. 

Cic. Tusc. 1, 1 1 3-1 14 

Argiae sacerdotis Cleobis et Biton filii praedicantur. 
Nota fabula est. Cum enim illam ad sollemne et statum 
sacrificium curru vehi ius esset satis longe ab oppido ad 
fanum, morarenturque iumenta, turn iuvenes ii, quos 

20 modo nominavi, veste posita corpora oleo perunxerunt, 
ad iugum accesserunt. Ita sacerdos advecta in fanum, 
cum currus esset ductus a filiis, precata a dea dicitur, ut 
id illis praemii daret pro pietate, quod maximum homini 
dari posset a deo ; post epulatos cum matre adulescentis 

25 somno se dedisse, mane inventos esse mortuos. Simili 
precatione Trophonius et Agamedes usi dicuntur; qui 
cum Apollini Delphis templum exaedificavissent, vene- 
4. Athone perfosso : making a canal across Mount Athos. 

rantes deum petiverunt mercedem non parvam quidem 
operis et laboris sui, nihil certi, sed quod esset optimum 
homini. Quibus Apollo se id daturum ostendit post 
eius diei diem tertium; qui ut inluxit, mortui sunt re- 
5 perti. 

43. A Letter of Condolence to Cicero on the Death of his 
Daughter Tullia, 

Cic. Fam. 4, 5, 4-6 

Tullia died in the last days of the Republic, after Caesar's victory 
over Pompey. 

Quae res mihi non mediocrem consolationem attulit, 
volo tibi commemorare, si forte eadem res tibi dolorem 
minuere possit. Ex Asia rediens cum ab Aegina 
Megaram versus navigarem, coepi regiones circumcirca 

10 prospicere ; post me erat Aegina, ante me Megara, 
dextra Piraeus, sinistra Corinthus, quae oppida quodam 
tempore florentissima fuerunt, nunc prostrata et diruta 
ante oculos iacent. Coepi egomet mecum sic cogitare : 
'Hem! nos homunculi indignamur, si quis nostrum 

15 interiit aut occisus est, quorum vita brevior esse debet, 
cum uno loco tot oppidum cadavera proiecta iacent? 
Visne tu te, Servi, cohibere et meminisse hominem te 
esse natum ? ' Crede mihi, cogitatione ea non medio- 
criter sum confirmatus. Hoc idem, si tibi videtur, fac 

20 ante oculos tibi proponas : modo uno tempore tot viri 
clarissimi interierunt, de imperio populi Romani tanta 
deminutio facta est, omnes provinciae conquassatae 
sunt ; in unius mulierculae animula si iactura facta est, 
tanto opere commoveris ? quae si hoc tempore non diem 

25 suum obisset, paucis post annis tamen ei moriendum fuit, 
14. homunculi ; 23. mulierculae! animula : diminutives. 

quoniam homo nata fuerat. Etiam tu ab hisce rebus 
animum ac cogitationem tuam avoca atque ea potius 
reminiscere, quae digna tua persona sunt : illam, quam 
diu ei opus f uerit, vixisse, una cum re publica fuisse, te, 
5 patrem suum, praetorem, consulem, augurem vidisse, 
adulescentibus primariis nuptam fuisse, omnibus bonis 
prope perf unctam esse ; cum res publica occideret, vita 
excessisse ; quid est, quod tu aut ilia cum fortuna hoc 
nomine queri possitis ? 

10 Denique noli te oblivisci Ciceronem esse et eum, qui 
aliis consueris praecipere et dare consilium, neque imitare 
malos medicos, qui in alienis morbis profitentur tenere 
se medicinae scientiam, ipsi se curare non possunt, sed 
potius, quae aliis tute praecipere soles, ea tute tibi 

15 subice atque apud animum propone. Nullus dolor est, 
quern non longinquitas temporis minuat ac molliat ; hoc 
te exspectare tempus tibi turpe est ac non ei rei sapientia 
tua te occurrere. Quod si qui etiam inferis sensus est, 
qui illius in te amor fuit pietasque in omnes suos, hoc 

20 certe ilia te f acere non vult. Da hoc ill! mortuae, da 
ceteris amicis ac familiaribus, qui tuo dolore maerent, da 
patriae, ut, si qua in re opus sit, opera et consilio tuo uti 
possit. Denique, quoniam in earn fortunam devenimus, 
ut etiam huic rei nobis serviendum sit, noli committere, 

25 ut quisquam te putet non tarn filiam quam rei publicae 
tempora et aliorum victoriam lugere. 

44. Cicero's Efforts in Behalf of Ligarius. 

Cic Fam. 6, 14, 1-4 

Me scito omnem meum laborem, omnem operam, 
curam, studium in tua salute consumere; nam cum te 

14. tute : emphatic form of tu. 



CICERO, ESSAYS AND LETTERS 45 

semper maxime dilexi, turn fratrum tuorum, quos aeque 
atque te summa benevolentia sum complexus, singularis 
pietas amorque fraternus nullum me patitur officii erga 
te studiique munus aut tempus praetermittere. Sed 

5 quae faciam fecerimque pro te, ex illorum te litteris 
quam ex meis malo cognoscere ; quid autem sperem aut 
confidam et exploratum habeam de salute tua, id tibi 
a me declarari volo. Nam si quisquam est timidus in 
magnis periculosisque rebus semperque magis adversos 

10 rerum exitus metuens quam sperans secundos, is ego 
sum, et, si hoc vitium est, eo me non carere confiteor ; 
ego idem tamen cum a. d. v. Kal. intercalaris priores 
rogatu fratrum tuorum venissem mane ad Caesarem 
atque omnem adeundi et conveniendi illius indignitatem 

15 et molestiam pertulissem, cum fratres et propinqui tui 
tacerent ad pedes et ego essem locutus, quae causa, quae 
tuum tempus postulabat, non solum ex oratione Caesaris, 
quae sane mollis et liberalis fuit, sed etiam ex oculis et 
vultu, ex multis praeterea signis, quae facilius perspicere 

20 potui quam scribere, hac opinione discessi, ut mihi tua 
salus dubia non esset. Quam ob rem fac animo magno 
fortique sis et, si turbidissima sapienter ferebas, tran- 
quilliora laete feras. Ego tamen tuis rebus sic adero, 
ut difficillimis, neque Caesari solum, sed etiam amicis 

25 eius omnibus, quos mihi amicissimos esse cognovi pro 
te, sicut adhuc feci, libentissime supplicabo. Vale. 

12. intercalaris: of an intercalary, i.e. inserted, month. 

Compare this whole selection with Cicero's oration in behalf of Ligarius, 
especially singularis pietas (1. 2) with Lig. 34, and cum fratres . . . iace- 
rent ad pedes (1. 16) with Lig. 14. 

45. Honor opposed to Self-interest in the Case of 
Regulus. 

Cic. Off. 3, 99-101 

M. Atilius Regulus cum consul iterum in Africa ex 
insidiis captus esset duce Xanthippo Lacedaemonio, im- 
peratore autem patre Hannibalis Hamilcare, iuratus 
missus est ad senatum, ut, nisi redditi essent Poenis 
5 captivi nobiles quidam, rediret ipse Carthaginem. Is 
cum Romam venisset, utilitatis speciem videbat, sed earn, 
ut res declarat, f alsam iudicavit ; quae erat talis : manere 
in patria, esse domi suae cum uxore, cum liberis, quam 
calamitatem accepisset in bello, communem fortunae 

io bellicae iudicantem tenere consularis dignitatis gradum. 
Quis haec negat esse utilia ? quern censes ? Magnitudo 
animi et fortitudo negat. Num locupletiores quaeris 
auctores? Harum enim est virtutum proprium nihil 
extimescere, omnia humana despicere, nihil, quod homini 

15 accidere possit, intolerandum putare. Itaque quid fecit ? 
In senatum venit, mandata exposuit, sententiam ne 
diceret recusavit, quam diu iure iurando hostium tene- 
retur, non esse se senatorem. Atque illud etiam ('o 
stultum hominem,' dixerit quispiam, 'et repugnantem 

20 utilitati suae ! '), reddi captivos negavit esse utile ; illos 
enim adulescentes esse et bonos duces, se iam confectum 
senectute. Cuius cum valuisset auctoritas, captivi retenti 
sunt, ipse Carthaginem rediit, neque eum caritas patriae 
retinuit nee suorum. Neque vero turn ignorabat se ad 

25 crudelissimum hostem et ad exquisita supplicia proficisci, 
sed ius iurandum conservandum putabat. Itaque turn, 
cum vigilando necabatur, erat in meliore causa, quam si 
domi senex captivus, periurus consularis remansisset. At 
stulte, qui non modo non censuerit captivos remittendos, 



CICERO, ESSAYS AND LETTERS 47 

verum etiam dissuaserit. Quo modo stulte? etiamne, 
si rei publicae conducebat? potest autem, quod inutile 
rei publicae sit, id cuiquam civi utile esse ? 

46. Cicero contrasts his own Leisure with that of 
Africanus. 

Cic. Off. 3, 1-4 

After the fall of the Republic, Cicero devoted himself to the writ- 
ing of philosophical works, among them this essay on duties, ad- 
dressed to his son Marcus. 

P. Scipionem, M. fili, eum qui primus Africanus 

5 appellatus est, dicere solitum scripsit Cato, qui fuit eius 
fere aequalis, numquam se minus otiosum esse, quam 
cum otiosus, nee minus solum, quam cum solus esset. 
Magnifica vero vox et magno viro ac sapiente digna; 
quae declarat ilium et in otio de negotiis cogitare et in 

10 solitudine secum loqui solitum, ut neque cessaret urn- 
quam et interdum conloquio alterius non egeret. Ita 
duae res, quae languorem adferunt ceteris, ilium acu- 
ebant, otium et solitudo. Vellem nobis hoc idem vere 
dicere liceret; sed si minus imitatione tantam ingenii 

15 praestantiam consequi possumus, voluntate certe proxime 
accedimus ; nam et a re publica f orensibusque negotiis 
armis impiis vique prohibiti otium persequimur et ob 
earn causam urbe relicta rura peragrantes saepe soli 
sumus. Sed nee hoc otium cum Africani otio nee haec 

20 solitudo cum ilia comparanda est. Ille enim requiescens 
a rei publicae pulcherrimis muneribus otium sibi sume- 
bat aliquando et e coetu hominum frequentiaque inter- 
dum tamquam in portum se in solitudinem recipiebat, 
nostrum autem otium negotii inopia, non requiescendi 
2. conducebat : profit 



48 SELECTIONS FOR SIGHT READING 

studio constitutum est. Exstincto enim senatu deletis- 
que iudiciis quid est quod dignum nobis aut in curia aut 
in foro agere possimus ? Ita, qui in maxima celebritate 
atque in oculis civium quondam vixerimus, nunc fugi- 
S entes conspectum sceleratorum, quibus omnia redundant, 
abdimus nos, quantum licet, et saepe soli sumus. Sed 
quia sic ab hominibus doctis accepimus, non solum ex 
malis eligere minima oportere, sed etiam excerpere ex 
his ipsis, si quid inesset boni, propterea et otio fruor, 

io non illo quidem, quo debebat is, qui quondam peperisset 
otium civitati, nee earn solitudinem languere patior, quam 
mihi adfert necessitas, non voluntas. Quamquam Afri- 
canus maiorem laudem meo iudicio assequebatur. Nulla 
enim eius ingenii monumenta mandata litteris, nullum 

15 opus otii, nullum solitudinis munus exstat; ex quo intel- 
legi debet ilium mentis agitatione investigationeque 
earum rerum, quas cogitando consequebatur, nee otiosum 
nee solum umquam f uisse ; nos autem, qui non tantum 
roboris habemus, ut cogitatione tacita a solitudine abstra- 

20 hamur, ad hanc scribendi operam omne studium curam- 
que convertimus. Itaque plura brevi tempore eversa 
quam multis annis stante re publica scripsimus. 

47. Scipitfs Kindness to a little Numidian Prince. 
Liv. 27, 19, 8-12 

Cum Afros venderet iussu imperatoris quaestor, 
puerum adultum inter eos forma insigni cum audisset 
25 regii generis esse, ad Scipionem misit. Quem cum per- 
cunctaretur Scipio, quis et cuias et cur id aetatis in 
castris fuisset, Numidam esse se ait, Massivam populares 
vocare ; orbum a patre relictum, apud maternum avum 
26. j>ercunctaretur : inquire, cuias : from what country. 

Galam, regem Numidarum, eductum, cum avunculo 
Masinissa, qui nuper cum equitatu subsidio Carthagini- 
ensibus venisset, in Hispaniam traiecisse. Prohibitum 
propter aetatem a Masinissa numquam ante proelium 

5 inisse ; eo die, quo pugnatum cum Romanis esset, inscio 
avunculo, clam armis equoque sumpto, in aciem exisse ; 
ibi prolapso equo effusum in praeceps captum ab Ro- 
manis esse. Scipio cum adservari Numidam iussisset, 
quae pro tribunali agenda erant, peragit ; inde cum se 

io in praetorium recepisset, vocatum eum interrogat, vel- 
letne ad Masinissam reverti. Cum effusis gaudio lacrimis 
cupere vero diceret, turn puero anulum aureum, tunicam 
lato clavo cum Hispano sagulo et aurea fibula equum- 
que ornatum donat, iussisque prosequi, quoad vellet, 

is equitibus dimisit 

48. Attains King of Pergatnns. 
Liv. 33, 21, 1-5 

Eodem tempore Attalus rex aeger ab Thebis Per- 
gamum advectus moritur altero et septuagesimo anno, 
cum quattuor et quadraginta annos regnasset. Huic 
viro praeter divitias nihil ad spem regni fortuna dederat. 

20 lis simul prudenter, simul magnifice utendo effecit, 
primum ut sibi, deinde ut aliis non indignus videretur 
regno. Victis deinde proelio uno Gallis, quae turn gens 
recenti adventu terribilior Asiae erat, regium adscivit 
nomen, cuius magnitudini semper animum aequavit. 

25 Summa iustitia suos rexit, unicam fidem sociis praestitit, 
comis uxori ac liberis — quattuor superstites habuit — , 

9. pro tribunali : in front of the tribunal, t.e. in his character as judge. 
13. sagulo : cloak. 23. adscivit: adopted. 

13. fibula: buckle. 26. COmis: kind. 

LATIN PROSE — 4 

mitis ac munificus amicis fuit; regnum adeo stabile ac 
firmura reliquit, ut ad tertiam stirpera possessio eius 
descenderit. 

49. Hasdrubal at the Battle of the Metaurus. 
Liv. 27, 49, 3-4; 51, 11-12 

Ille pugnantes hortando pariterque obeundo pericula 
5 sustinuit, ille fessos abnuentesque taedio et labore nunc 
precando nunc castigando accendit ; ille f ugientes revo- 
cavit omissamque pugnam aliquot locis restituit; po- 
stremo, cum haud dubie fortuna hostium esset, ne 
superstes tanto exercitui suum nomen secuto esset, con- 
10 citato equo se in cohortem Romanam immisit. Ibi, ut 
patre Hamilcare et Hannibale fratre dignum erat, pu- 
gnans cecidit. 

C. Claudius consul cum in castra redisset, caput Has- 
drubalis, quod servatum cum cura attulerat, proici ante 
15 hostium stationes captivosque Afros vinctos, ut erant, 
ostendi, duos etiam ex iis solutos ire ad Hannibalem et 
expromere, quae acta essent, iussit. Hannibal, tanto 
simul publico familiarique ictus luctu, agnoscere se for- 
tunam Carthaginis fertur dixisse. 

50. The Death of Hannibal. x 

Liv. 39, 51 

Hannibal had taken refuge with Prusias, king of Bithynia. The 
Romans sent Flamininus to demand his surrender. 

20 A primo colloquio Flaminini milites extemplo ad 
domum Hannibalis custodiendam missi sunt. Semper 
5. abnuentes : giving up the battle. 

talem exitum vitae suae Hannibal prospexerat animo, et 
Romanorum inexpiabile odium in se cernens, et fidei 
regum nihil sane confisus ; Prusiae vero levitatem etiam 
expertus erat ; Flaminini quoque adventum velut f atalem 
5 sibi horruerat. Ad omnia undique infesta, ut iter sem- 
per aliquod praeparatum f ugae haberet, septem exitus e 
domo fecerat, et ex iis quosdam occultos, ne custodia 
saepirentur. Sed grave imperium regum nihil inexplo- 
ratum, quod vestigari volunt, efficit. Totius circuitum 

io domus ita custodiis complexi sunt ut nemo inde elabi 
posset. Hannibal, postquam est nuntiatum milites regios 
in vestibulo esse, postico, quod devium maxime atque 
occultissimi exitus erat, fugere conatus, ut id quoque 
occursu militum obsaeptum sensit et omnia circa clausa 

15 custodiis dispositis esse, venenum quod multo ante 
praeparatum ad tales habebat casus, poposcit ' Libere- 
mus ' inquit ' diuturna cura populum Romanum, quando 
mortem senis exspectare longum censent Nee magnam 
nee memorabilem ex inermi proditoque Flamininus victo- 

20 riam feret. Mores quidem populi Romani quantum 
mutaverint, vel hie dies argumento erit. Horum patres 
Pyrrho regi, hosti armato, exercitum in Italia habenti, 
ut a veneno caveret praedixerunt : hi legatum consu- 
larem, qui auctor esset Prusiae per scelus occidendi 

25 hospitis, miserunt.' Exsecratus deinde in caput reg- 
numque Prusiae, et hospitales deos violatae ab eo fidei 
testes invocans, poculum exhausit. Hie vitae exitus fuit 
Hannibalis. 

12. postico: back door. 

28. With this account of Hannibal's death compare Nepos, Hannibal, 12. 

51. Hannibal's Greatness as shown in Difficulties. 
Liv. 28, 12, 1-5 

Cum Hannibale nihil eo anno rei gestum est. Nam 
neque ipse se obtulit in tarn recenti volnere publico 
privatoque neque lacessierunt quietum Romani : tantam 
inesse vim, etsi omnia alia circa eum ruerent, in uno illo 

5 duce censebant. Ac nescio an mirabilior adversis quam 
secundis rebus f uerit, quippe qui, cum in hostium terra 
per annos tredecim tarn procul ab domo varia fortuna 
bellum gereret exercitu non suo civili, sed mixto ex con- 
luvione omnium gentium, quibus non lex, non mos, non 

10 lingua communis, alius habitus, alia vestis, alia arma, alii 
ritus, alia sacra, alii prope dei essent, ita quodam uno 
vinculo copulaverit eos, ut nulla nee inter ipsos nee 
adversus ducem seditio exstiterit, cum et pecunia saepe 
in stipendium et commeatus in hostium agro deessent, 

15 quorum inopia priore Punico bello multa infanda inter 
duces militesque commissa fuerant. 

52. Scipitfs chivalrous Treatment of a beautiful Captive. 

Liv. 26, 50, 1 -1 2 

Captiva deinde a militibus adducitur ad eum adulta 
virgo adeo eximia forma, ut, quacumque incedebat, con- 
verteret omnium oculos. Scipio, percunctatus patriam 
20 parentesque, inter cetera accepit desponsam earn prin- 
cipi Celtiberorum ; adulescenti Allucio nomen erat. Ex- 
templo igitur parentibus sponsoque ab domo accitis, cum 
interim audiret deperire eum sponsae amore, ubi primum 

2. volnere : *".*. HasdrubaFs defeat and death. 
6. quippe qui: inasmuch as he, 19. percunctatus: inquiring. 

9. conluvione: offscourings, 20. desponsam: betrothed. 

venit, accuratiore eum sermone quam parentis adloquitur : 
'nivalis' inquit 'iuvenem appello, quo minor sit inter 
nos huius sermonis verecundia. . . . Fuit sponsa tua 
apud me eadem qua apud soceros tuos parentisque suos 

5 verecundia; servata tibi est, ut inviolatum et dignum me 
teque dari tibi donum posset. Hanc mercedem unam 
pro eo munere paciscor : amicus populo Romano sis et, 
si me virum bonum credis esse, qualis patrem patruum- 
que meum iam ante hae gentes norant, scias multos 

io nostri similes in civitate Romana esse nee ullum in terris 
hodie populum dici posse, quern minus tibi hostem tuis- 
que esse velis aut amicum malis.' Cum adulescens 
simul pudore et gaudio perfusus, dextram Scipionis 
tenens, deos omnis invocaret ad gratiam illi pro se refe- 

15 rendam, quoniam sibi nequaquam satis facultatis pro suo 
animo atque illius erga se merito esset, parentes inde 
cognatique virginis appellati; qui, quoniam gratis sibi 
redderetur virgo, ad quam redimendam satis magnum 
attulissent auri pondus, orare Scipionem, ut id ab se 

20 donum acciperet, coeperunt, baud minorem eius rei apud 
se gratiam futuram esse adfirmantes quam redditae 
inviolatae foret virginis. Scipio, quando tanto opere 
peterent, accepturum se pollicitus poni ante pedes iussit 
vocatoque ad se Allucio ' super dotem ' inquit, ' quam 

25 accepturus a socero es, haec tibi a me dotalia dona 
accedent ' aurumque tollere ac sibi habere iussit. 

53. The Triumph of Aentilius Paulus. 

Liv. 45, 40-42 

Sed non Perseus tantum per illos dies documentum 
humanorum casuum fuit, in catenis ante currum victoris 

27. documentum : example. 

ducis per urbem hostium ductus, sed etiam victor Paulus, 
auro purpuraque f ulgens. Nam duobus e filiis, quos duo- 
bus datis in adoptionem solos nominis sacrorum familiae- 
que heredes retinuerat domi, minor, ferme duodecim 
5 annos natus, quinque diebus ante triumphum, maior 
quattuordecim annorum triduo post triumphum decessit; 
quos praetextatos curru vehi cum patre, sibi ipsos similes 
praedestin antes triumphos, oportuerat. Paucis post die- 
bus, data a M. Antonio tribuno plebis contione, cum de 

io suis rebus gestis more ceterorum imperatorum disseruis- 
set, memorabilis eius oratio et digna Romano principe 
fuit. 'Quamquam et quanta felicitate rem publicam 
administraverim, et quae duo fulmina domum meam per 
hos dies perculerint, non ignorare vos Quirites arbitror, 

15 cum spectaculo vobis nunc triumphus meus, nunc funera 
liberorum meorum fuerint, tamen paucis quaeso sinatis 
me cum publica felicitate comparare eo quo debeo animo 
privatam meam fortunam. Profectus ex Italia classem a 
Brundisio sole orto solvi, nona diei hora cum omnibus 

20 meis navibus Corcyram tenui. Inde quinto die Delphis 
Apollini pro me exercitibusque et classibus vestris sacri- 
ficavi. A Delphis quinto die in castra perveni ; ubi exer- 
citu accepto, mutatis quibusdam, quae magna impedimenta 
victoriae erant, progressus inde, quia inexpugnabilia 

25 castra hostium erant neque cogi pugnare poterat rex, inter 
praesidia eius saltum ad Petram evasi, et ad pugnam rege 
coacto acie vici, Macedoniam in potestatem populi Ro- 
mani redegi, et quod bellum per quadriennium quattuor 
ante me consules ita gesserunt, ut semper successori 

30 traderent gravius, id ego quindecim diebus perfeci. Alia- 
rum deinde secundarum rerum velut proventus secutus : 
civitates omnes Macedoniae se dediderunt; gaza regia 
4. ferine: fere. 31. proventus: harvest. 32. gaza: treasure. 

in potestatem venit ; rex ipse tradentibus prope ipsis diis 
in templo Samothracum cum liberis est captus. Mihi 
quoque ipsi nimia iam fortuna mea videri, eoque suspecta 
esse. Maris pericula timere coepi in tanta pecunia regia 
S in Italiam traicienda et victore exercitu transportando. 
Postquam omnia secundo navium cursu in Italiam per- 
venerunt, neque erat quod ultra precarer, illud optavi, ut 
cum ex summo retro volvi fortuna consuesset, mutatio- 
nem eius domus mea potius quam res publica sentiret. 

10 Itaque defunctam esse fortunam publicam mea tam in- 
signi calamitate spero, quod triumphus meus, velut ad 
ludibrium casuum humanorum, duobus funeribus liber- 
orum meorum est interpositus. Et cum ego et Perseus 
nunc nobilia maxime sortis mortalium exempla specte- 

15 mur: ille, qui ante se captivos captivus ipse duci liberos 
vidit, incolumes tamen eos habet; ego, qui de illo tri- 
umphavi, ab alterius f unere filii currum ... ex Capitolio 
prope iam exspirantem veni ; neque ex tanta stirpe lib- 
erum superest qui L. Aemilii Pauli nomen ferat. Duos 

20 enim tamquam ex magna progenie liberorum in adop- 
tionem datos Cornelia et Fabia gens habent; Pauli in 
domo praeter senem nemo superest.. Sed hanc cladem 
domus meae vestra felicitas et secunda fortuna publica 
consolatur.' Haec tanto dicta animo magis confudere 

25 audientium animos, quam si miserabiliter orbitatem suam 
deflendo locutus esset. 

10. defunctam: safe. 

17. Some words of the text are missing at this point. The general 
meaning is : "I drove my chariot to the Capitol from the funeral of one 
son, and, returning from the Capitol, found the other just drawing his last 
breath." 

54. The Carthaginians beg for Peace after the Second 
Punic War. 

Liv. 30, 42, 18-21 

Ceterorum miserabilior oratio fuit commemorantium, 
ex quantis opibus quo recidissent Carthaginiensium res : 
nihil iis, qui modo orbem prope terrarum obtinuerint 
armis, superesse praeter Carthaginis moenia ; his inclu- 
5 sos non terra, non mari quicquam sui iuris cernere ; 
urbem quoque ipsam ac penates ita habituros, si non in 
ea quoque, quo nihil ulterius sit, saevire populus Ro- 
manus velit. Cum flecti misericordia patres appareret, 
senatorem unum infestum perfidiae Carthaginiensium 
10 succlamasse ferunt, per quos deos foedus icturi essent, 
cum eos, per quos ante ictum esset, f ef ellissent ; 'per 
eosdem' inquit Hasdrubal, 'quoniam tarn infesti sunt 
foedera violantibus.' 

55. How Gracchus captured the Celtiberian Camp. 

Liv. 40, 48 

Inde iam duxit ad Alcen urbem, ubi castra Celtibe- 
15 rorum erant, a quibus venerant nuper legati. Eos cum 
per aliquot dies, armaturam levem immittendo in sta- 
tiones, lacessisset parvis proeliis, in dies maiora certa- 
mina serebat, ut omnes extra munitiones eliceret. Vbi 
quod petebatur sensit effectum, auxiliorum praefectis im- 
20 perat, ut contracto certamine, tamquam multitudine supe- 
rarentur, repente tergis datis ad castra effuse, f ugerent ; 
ipse intra vallum ad omnes portas instruxit copias. Haud 
multum temporis intercessit, cum ex composito refugien- 
tium suorum agmen, post effuse sequentes barbaros con- 

6. ita : on this condition. 23. ex composito : by agreement. 

spexit Instructam ad hoc ipsum intra vallum habebat 
aciern. Itaque tantum moratus, ut suos refugere in castra 
libero introitu sineret, clamore sublato simul omnibus por- 
tis erupit Non sustinuere impetum necopinatum hostes. 

5 Qui ad castra oppugnanda venerant, ne sua quidem tueri 
potuerunt. Nam extemplo fusi fugati, mox intra vallum 
paventes compulsi, postremo exuuntur castris. Eo die 
novem milia hostium caesa; capti vivi trecenti viginti, 
equi centum duodecim, signa militaria triginta septem. 

io De exercitu Romano centum novem ceciderunt. 

56. Events after the Defeat and Death of the two 
Scipios in Spain. 

Liv. 25, 37, 1-13 

Cum deleti exercitus amissaeque Hispaniae viderentur, 
vir unus res perditas restituit. Erat in exercitu L. Mar- 
cius Septimi Alius, eques Romanus, impiger iuvenis ani- 
mique et ingenii aliquanto quam pro fortuna, in qua erat 

15 natus, maioris. Ad summam indolem accesserat Cn. 
Scipionis disciplina, sub qua per tot annos omnis militiae 
artis edoctus fuerat. Is et ex fuga collectis militibus et 
quibusdam de praesidiis deductis haud contemnendum 
exercitum fecerat iunxeratque cum Ti. Fonteio, P. Sci- 

20 pionis legato. Sed tantum praestitit eques Romanus 
auctoritate inter milites atque honore, ut castris citra 
Hiberum communitis, cum ducem exercitus comitiis mili- 
taribus creari placuisset, subeuntes alii aliis in custodiam 
valli stationesque, donee per omnis suffragium iret, ad 

25 L. Marcium cuncti summam imperii detulerint. Omne 
inde tempus — exiguum id fuit — muniendis castris 

4. necopinatum: unexpected. 15. indolem: natural ability. 
23. subeuntes alii aliis : relieving one another. 

convehendisque commeatibus consumpsit ; et omnia im- 
peria milites cum impigre, turn haudquaquam abiecto 
animo exsequebantur. Ceterum postquam Hasdrubalem 
Gisgonis venientem ad reliquias belli delendas transisse 

5 Hiberum et adpropinquare adlatum est, signumque pug- 
nae propositum ab novo duce milites viderunt, recordati, 
quos paulo ante imperatores habuissent quibusque et 
ducibus et copiis freti prodire in pugnam soliti essent, 
flere omnes repente et offensare capita et alii manus ad 

io caelum tendere deos incusantes, alii strati humi suum 
quisque nominatim ducem implorare. Neque sedari 
lamentatio poterat excitantibus centurionibus manipulares 
et ipso mulcente et increpante Marcio, quod in muliebris 
et inutiles se proiecissent fletus potius, quam ad tutandos 

15 semet ipsos et rem publicam secum acuerent animos, et 
ne inultos imperatores suos iacere sinerent, cum subito 
clamor tubarumque sonus — iam enim prope vallum 
hostes erant — exauditur. Inde verso repente in iram 
luctu discurrunt ad arma, ac velut accensi rabie concur- 

20 runt ad portas et in hostem neglegenter atque incom- 
posite venientem incurrunt. Extemplo improvisa res 
pavorem incutit Poenis, mirabundique, unde tot hostes 
subito exorti prope deleto exercitu forent, unde tanta 
audacia, tanta fiducia sui victis ac f ugatis, quis imperator 

25 duobus Scipionibus caesis exstitisset, quis castris praees- 
set, quis signum dedisset pugnae — ad haec tot tarn 
necopinata primo omnium incerti stupentesque referunt 
pedem, dein valida impressione pulsi terga vertunt. '■ 

2. impigre : readily. 9. offensare : beat against the wall. 

28. impressione: attack. 

57. A Celtiberian Embassy, 

The Simplicity of a Celtiberian Tribe 

Liv. 40, 47 

Vbi cum iam opera admoveret, veniurit legati ex op- 
pido, quorum sermo antiquae simplicitatis fuit, non dis- 
simulantium bellaturos, si vires essent Petierunt enim, 
ut sibi in castra Celtiberorum ire liceret ad auxilia acci- 

5 pienda : si non impetrassent, turn separatim ab illis 
se consulturos. Permittente Graccho ierunt, et post 
paucis diebus alios decern legatos secum adduxerunt. 
Meridianum tempus erat. Nihil prius petierunt a prae- 
tore quam ut bibere sibi iuberet dari. Epotis prim is 

10 poculis iterum poposcerunt, magno risu circumstantium 
in tarn rudibus et moris omnis ignaris ingeniis. Turn 
maximus natu ex iis 'missi sumus' inquit 'a gente nos- 
tra, qui sciscitaremur, qua tandem re fretus arma nobis 
inferres.' Ad hanc percunctationem Gracchus exercitu 

15 se egregio fidentem venisse respondit ; quern si ipsi 
visere velint, quo certiora ad suos referant, potestatem 
se eis facturum esse. Tribunoque militum imperat, ut 
ornari omnes copias peditum equitumque et decurrere 
iubeat armatas. Ab hoc spectaculo legati missi deter- 

20 ruerunt suos ab auxilio circumsessae urbi ferendo. Op- 
pidani cum ignes nocte e turribus nequiquam, quod 
signum convenerat, sustulissent, destituti ab unica spe 
auxilii in deditionem venerunt. 

1. Vbi = ibi. opera admoveret : was pushing up the siege engines — 
i.*. preparing to besiege the town. 

9. Epotis : drunk up. 13. sciscitaremur : inquire. 

58. Victims of Philip's Cruelty. 

The children of Poris and Theoxena are encouraged by their 
mother to kill themselves, rather than fall into Philip's hands. 

Li v. 40, 4 

Postquam regis edictum de comprehendendis liberis 
eorum, qui interfecti essent, accepit, ludibrio futuros 
non regis modo sed custodum etiam libidini rata ad rem 
atrocem animum adiecit, ausaque est dicere se sua manu 

5 potius omnes interfecturam quam in potestatem Philippi 
venirent. Poris abominatus mentionem tam f oedi facino- 
ris Athenas deportaturum eos ad fidos hospites dixit, co- 
mitemque ipsum fugae futurum esse. Proficiscuntur ab 
Thessalonica Aeniam ad staturn sacrificium, quod Ae- 

10 neae conditori cum magna caeremonia quotannis faciunt. 
Ibi die per sollemnes epulas consumpto navem praepara- 
tam a Poride sopitis omnibus de tertia vigilia conscen- 
dunt tamquam redituri Thessalonicam ; sed traicere in 
Euboeam erat propositum. Ceterum in adversum ventum 

15 nequiquam eos tendentes prope terram lux oppressit, et 
regii, qui praeerant custodiae portus, lembum armatum 
ad pertrahendam earn navim miserunt, cum gravi edicto, 
ne reverterentur sine ea. Cum iam appropinquabant, 
Poris quidem ad hortationem remigum nautarumque in- 

20 tentus erat ; interdum manus ad caelum tendens deos, ut 
ferrent opem, orabat. Ferox interim femina, ad multo 
ante praecogitatum revoluta facinus, venenum diluit fer- 
rumque promit, et posito in conspectu poculo strictisque 
gladiis 'mors' inquit 'una vindicta est. Viae ad mor- 

25 tern hae sunt ; qua quemque animus f ert, eff ugite super- 

2. accepit : the implied subject is Theoxena. 
12. sopitis: asleep. 22. revoluta: returning. 

16. lembum : a kind of boat. 24. vindicta : protection. 

biam regiam. Agite, iuvenes mei, primum, qui maiores 
estis, capite ferrum, aut haurite poculum, si segnior mors 
iuvat.' Et hostes aderant et auctor mortis instabat. 
Alii alio leto absumpti semianimes e nave praecipitantur. 
5 Ipsa deinde virum comitem mortis complexa in mare 
sese deiecit. Nave vacua dominis regii potiti sunt. 

59. The Feud between King Philip's Sons 

Li v. 40, 8 

Postquam venisse eos nuntiatum est, secessit in par- 
tem interiorem cum duobus amicis, totidem custodibus 
corporis; filiis, ut ternos inermes secum introducerent, 

10 permisit. Ibi cum consedisset, ' sedeo ' inquit ' miserri- 
mus pater, iudex inter duos filios, accusatorem parricidii 
et reum, aut conficti aut commissi criminis labem apud 
meos inventurus. lam pridem quidem hanc procellam 
imminentem timebam, cum vultus inter vos minime fra- 

15 ternos cernerem, cum voces quasdam exaudirem. Sed 
interdum spes animum subibat deflagrare iras vestras, 
purgari suspiciones posse. Etiam hostes armis positis 
foedus icisse, et privatas multorum simultates Ani- 
tas : subituram vobis aliquando germanitatis memoriam, 

20 puerilis quondam simplicitatis consuetudinisque inter 
vos, meorum denique praeceptorum, quae vereor ne 
vana surdis auribus cecinerim.' . . . Haec furens ira 
cum dixisset, lacrimae omnibus obortae, et diu maestum 
silentium tenuit. 

7. secessit : the implied subject is King Philip. 
12. labem: stain, disgrace. ' 18. simultates: enmity. 

16. deflagrare : cease burning. 19. germanitatis : brotherhood. 
24. tenuit: lasted. 

60. The Capuan Rebels despair of Pardon. 
Liv. 26, 13, 2-1 1 

Ibi cum ceteri de legatis mittendis ad imperatores 
Romanos agerent, Vibius Virrius, qui defectionis auctor 
ab Romanis fuerat, interrogates sententiam negat eos, 
qui de legatis et de pace ac deditione loquantur, memi- 
5 nisse, nee quid facturi fuerint, si Romanos in potestate 
habuissent, nee quid ipsis patiendum sit. ' lam e 
memoria excessit, quo tempore et in qua fortuna a 
populo Romano defecerimus ? lam, quem ad modum 
in defectioue praesidium, quod poterat emitti, per cru- 

10 ciatum et ad contumeliam necarimus ? Quotiens in 
obsidentis quam inimice eruperimus, castra oppugnari- 
mus, Hannibalem vocaverimus ad opprimendos eos? 
Hoc, quod recentissimum est, ad oppugnandam Romam 
hinc eum miserimus ? Age contra, quae illi inf este in 

15 nos fecerint, repetite, ut ex eo, quid speretis, habeatis. 
Cum hostis alienigena in Italia esset, et Hannibal hos- 
tis, et cuncta bello arderent, omissis omnibus, omisso 
ipso Hannibale, ambo consules et duo consulares 
exercitus ad Capuam oppugnandam miserunt. Alterum 

20 annum circumvallatos inclusosque nos fame macerant, et 
ipsi nobiscum ultima pericula et gravissimos labores per- 
pessi, circa vallum ac fossas saepe trucidati ac prope ad 
extremum castris exuti. Sed omitto haec : vetus atque 
usitata res est in oppugnanda hostium urbe labores ac 

25 pericula pati. Illud irae atque odii execrabilis inexpia- 

2. defectionis : Capua was the principal Italian city which went over to 
the side of Hannibal in the Second Punic War. The Romans never rested 
until they recovered it. 9. praesidium : the Roman garrison. 

16. alienigena: foreigner; here used as adjective with hostis. 
21. perpessi: passu 

bilisque indicium est: Hannibal ingentibus copiis 
peditum equitumque castra oppugnavit et ex parte cepit ; 
tanto periculo nihil moti sunt ab obsidione; profectus 
trans Vulturnum perussit Calenum agrum ; nihil tanta 

5 sociorum clade avocati sunt; ad ipsam urbem Romam 
infesta signa ferri iussit; earn quoque tempestatem 
imminentem spreverunt ; transgressus Anienem amnem 
tria milia passum ab urbe castra posuit, postremo ad 
moenia ipsa et ad portas accessit, Romam se ademp- 

10 turum eis, nisi omitterent Capuam, ostendit ; non omise- 
runt.' 

61. The Aetolians submit to Rome. 

Liv. 36, 28, 1-7 

Postquam ad consulem ventum est, Phaeneas lega- 
tions princeps longam orationem et varie ad mitigandam 
iram victoris compositam ita ad extremum finivit, ut di- 

15 ceret Aetolos se suaque omnia fidei populi Romani per- 
mittere. Id consul ubi audivit, 'etiam atque etiam videte' 
inquit, 'Aetoli, ut ita permittatis.' Turn decretum 
Phaeneas, in quo id diserte scriptum erat, ostendit. 
'Quando ergo* inquit 'ita permittitis, postulo, ut mihi 

20 Dicaearchum civem vestrum et Menestam Epirotam ' — 
Naupactum is cum praesidio ingressus ad defectionem 
compulerat — ' et Amynandrum cum principibus Atha- 
manum, quorum consilio ab nobis defecistis, sine mora 
dedatis.' Prope dicentem interfatus Romanum 'non in 

25 servitutem' inquit, 'sed in fidem tuam nos tradidimus, et 
certum habeo te imprudentia labi, qui nobis imperes, 
quae moris Graecorum non sint.' Ad ea consul 'nee 
hercule* inquit 'magnopere nunc euro, quid Aetoli satis 
ex more Graecorum factum esse censeant, dum ego 

4. perussit : ravaged with fire. 

more Romano imperium inhibeam in deditos modo 
decreto suo, ante armis victos; itaque, ni propere fit, 
quod impero, vinciri vos iam iubebo.' Adferri catenas 
et circumsistere lictores iussit. Turn fracta Phaeneae 
5 ferocia Aetolisque aliis est, et tandem cuius condicionis 
essent senserunt, et Phaeneas se quidem et qui adsint 
Aetolorum scire facienda esse, quae imperentur, dixit, 
sed ad decernenda ea concilio Aetolorum opus esse ; ad 
id petere ut decern dierum indutias daret. 

62. Scipio's Answer to the Charges of the Tribunes. 
Liv. 38, 51, 6-14 

10 Vbi ea venit, tribuni in Rostris prima luce consede- 
runt; citatus reus magno agmine amicorum clientiumque 
per mediam contionem ad Rostra subiit silentioque 
facto 'hoc' inquit 4 die, tribuni plebis vosque, Quirites, 
cum Hannibale et Carthaginiensibus signis collatis in 

15 Africa bene ac feliciter pugnavi. Itaque, cum hodie 
litibus et iurgiis superseded aequum sit, ego hinc ex- 
templo in Capitolium ad Iovem optimum maximum 
Iunonemque et Minervam ceterosque deos, qui Capitolio 
atque arci praesident, salutandos ibo, hisque gratias agam, 

20 quod mihi et hoc ipso die et saepe alias egregie gerendae 
rei publicae mentem facultatemque dederunt. Vestrum 
quoque quibus commodum est, Quirites, ite mecum, et 
orate deos, ut mei similes principes habeatis, ita, si ab 
annis septemdecim ad senectutem semper vos aetatem 

25 meam honoribus vestris anteistis, ego vestros honores 

10. ea : refers to dies in preceding sentence. 

11. citatus: summoned (into court). 

16. litibus et iurgiis superseded : to refrain from lawsuits and disputes. 
23. ita : that is. 



LIVY 65 

rebus gerendis praecessi.' Ab Rostris in Capitolium 
ascendit. Simul se universa contio avertit et secuta 
Scipionem est, adeo ut postremo sqribae viatoresque 
tribunos relinquerent, nee cum iis praeter servilem com- 

5 itatum et praeconem, qui reum ex Rostris citabat, quis- 
quam esset. Scipio non in Capitolio modo, sed per 
totam urbem omnia templa deum cum populo Romano 
circumiit. Celebratior is prope dies favore hominum et 
aestimatione vera magnitudinis eius fuit, quam quo tri- 

10 umphans de Syphace rege et Carthaginiensibus urbem 
est invectus. 

63. The Death of Cicero. 

Liv. 120, 50 (Fragment quoted in Sen. Rhet. Suas. 7). 

M. Cicero sub adventum triumvirorum cesserat urbe, 
pro certo habens, id quod erat, non magis Antonio eripi 
se, quam Caesari Cassium et Brutum, posse. Primo irr 

15 Tusculanum fugit, inde trans versis itineribus in For- 
mianum, ut ab Caieta navim conscensurus, proficiscitur. 
Vnde aliquotiens in altum provectum cum modo venti 
adversi retulissent, modo ipse iactationem navis, caeco 
volvente fluctu, pati non posset, taedium tandem eum et 

20 fugae et vitae cepit, regressusque ad superiorem villam, 
quae paulo plus mille passibus a mari abest, Mortar, in- 
quit, in patria saepe servata. Satis constat servos for- 
titer fideliterque paratos fuisse ad dimicandum, ipsum 
deponi lecticam, et quietos pati, quod sors iniqua coge- 

25 ret, iussisse. Prominenti ex lectica praebentique immo- 
tam cervicem caput praecisum est. Nee satis stolidae 

3. viatores : summoners, officers whose duty it was to summon persons 
before a magistrate. 

24. lecticam : litter (in which Cicero was being carried). 

LATIN PROSE — 5 

crudelitati militum fuit. Manus quoque, scripsisse in 
Antonium aliquid exprobrantes, praeciderunt. Ita re- 
latum caput ad Antonium, iussuque eius inter duas 
manus in Rostris positum, ubi ille consul, ubi saepe 
5 consularis, ubi eo ipso anno adversus Antonium, quanta 
nulla umquam humana vox, cum admiratione eloquentiae 
auditus fuerat. Vix attollentes prae lacrimis oculos 
homines intueri trucidata membra eius poterant. Vixit 
tres et sexaginta annos, ut, si vis abfuisset, ne immatura 

io quidem mors videri possit ; ingenium et operibus et 
praemiis operum felix ; ipse fortunae diu prosperae, et 
in longo tenore felicitatis magnis interim ictus vulneribus 
exsilio, ruina partium pro quibus steterat, filiae morte, 
exitu tarn tristi atque acerbo, omnium adversorum nihil, 

15 ut viro dignum erat, tulit praeter mortem. Quae vere 
aestimanti minus indigna videri potuit, quod a victore 
inimico nil crudelius passus erat, quam quod eiusdem 

* fortunae compos ipse fecisset. Si quis tamen virtutibus 
vitia pensarit, vir magnus, acer, memorabilis fuit, et in 

20 cuius laudes persequendas Cicerone laudatore opus 
fuerit. 

64. King Micipsa's Dying Commands. 
Sail. Jug. 9-10 

Sed ipse paucos post annos morbo atque aetate con- 
fectus cum sibi finem vitae adesse intellegeret, coram 
amicis et cognatis itemque Adherbale et Hiempsale filiis 
25 dicitur huiusce modi verba cum Iugurtha habuisse: 

' Parvum ego, Iugurtha, te amisso patre sine spe sine 

opibus in regnum meum accepi, existimans non minus 

me tibi, quam si genuissem, ob beneficia carum 

fore. Neque ea res falsum me habuit. Nam, ut alia 

2. exprobrantes : accusing, reproaching. 

magna et egregia tua omittam, novissime rediens Nu- 
mantia meque regnumque meum gloria honoravisti tua- 
que virtute nobis Romanos ex amicis amicissimos f ecisti. 
In Hispania nomen familiae renovatum est. Postremo, 
S quod difficillimum inter mortalis est, gloria invidiam 
vicisti. 

Nunc, quoniam mihi natura finem vitae f acit, per hanc 
dexteram, per regni fidem moneo obtestorque te, uti hos, 
qui tibi genere propinqui,beneficio meo fratres sunt, caros 

10 habeas neu malis alienos adiungere quam sanguine con- 
iunctos retinere. Non exercitus neque thesauri praesidia 
regni sunt, verum amici, quos neque armis cogere neque 
auro parare queas ; officio et fide pariuntur. Quis autem 
amicior quam frater fratri ? Aut quem alienum fidum 

15 invenies, si tuis hostis fueris ? Equidem ego vobis reg- 
num trado firmum, si boni eritis, sin mali, imbecillum. 
Nam concordia parvae res crescunt, discordia maximae 
dilabuntur. 

Ceterum ante hos te, Iugurtha, qui aetate et sapientia 

20 prior es, ne aliter quid eveniat, providere decet. Nam 
in omni certamine qui opulentior est, etiam si accipit 
iniuriam, tamen, quia plus potest, facere videtur. Vos 
autem, Adherbal et Hiempsal, colite, observate talem 
hunc virum, imitamini virtutem et enitimini, ne ego meli- 

25 oris liberos sumpsisse videar quam genuisse.' 

65. An Unexpected Attack of the Numidians. 

Sail. Jug. 53 

Romani ex improviso pulveris vim magnam ani- 
madvertunt; nam prospectum ager arbustis consitus 

8. hos : the king's sons, Jugurtha's cousins and brothers by adoption. 
37. arbustis: orchards* 

prohibebat. Et primo rati humum aridam vento agitari, 
post ubi aequabilem manere et, sicuti acies movebatur, 
magis magisque adpropinquare vident, cognita re pro- 
perantes arma capiunt ac pro castris, sicuti imperabatur, 
5 consistunt. Deinde ubi propius ventum est, utrimque 
magno clamore concurritur. Numidae tantum modo re- 
morati, dum in elephantis auxilium putant, postquam eos 
impeditos ramis arborum atque ita disiectos circumveniri 
viderit, fugam faciunt ac plerique abiectis armis collis aut 

io noctis, quae iam aderat, auxilio integri abeunt. Elephanti 
quattuor capti, reliqui omnes numero quadraginta inter- 
fecti. At Romani, quamquam itinere atque opere cas- 
trorum et proelio fessi laetique erant, tamen, quod 
Metellus amplius opinione morabatur, instructi intenti- 

15 que obviam procedunt; nam dolus Numidarum nihil 
languidi neque remissi patiebatur. 

66. Nabdalsa' s Conspiracy against Jugurtha discovered 
by his Secretary. 

Sail. Jug. 71 

Sed cum eae litterae adlatae, forte Nabdalsa exercito 
corpore fessus in lecto quiescebat, ubi cognitis Bomil- 
caris verbis primo cura, deinde, uti aegrum animum solet, 

20 somnus cepit. Erat ei Numida quidam negotiorum cur- 
ator, fidus acceptusque et omnium consiliorum nisi novis- 
simi particeps. Qui postquam adlatas litteras audivit 
et ex consuetudine ratus opera aut ingenio suo opus esse 
in tabernaculum introiit, dormiente illo epistulam super 

25 caput in pulvino temere positam sumit ac perlegit, dein 
propere cognitis insidiis ad regem pergit. Nabdalsa 
paulo post experrectus ubi neque epistulam repperit et 
25. pulvino 1 pillow, 27. experrectus: waking.. 

rem omnem, uti acta erat, cognovit, primo indicem per- 
sequi conatus, postquam id frustra fuit, Iugurtham 
placandi gratia accedit; dicit, quae ipse paravisset f acere, 
perfidia clientis sui praeventa; lacrimans obtestatur 
5 per amicitiam perque sua antea fideliter acta, ne super 
tali scelere suspectum sese haberet. 



67. Jugurtha pretends to have killed the Roman 
Commander. 

Sail. Jug. 10 1 

Turn Marius apud primos agebat, quod ibi Iugurtha 
cum plurimis erat. Dein Numida cognito Bocchi ad- 
ventu clam cum paucis ad pedites convertit. Ibi Latine 

10 (nam apud Numantiam loqui didicerat) exclamat nostros 
frustra pugnare, paulo ante Marium sua manu inter- 
fectum. Simul gladium sanguine oblitum ostendere, 
quern in pugna satis impigre occiso pedite nostro cruen- 
taverat. Quod ubi milites accepere, magis atrocitate rei 

15 quam fide nuntii terrentur, simulque barbari animostol- 
lere et in perculsos Romanos acrius incedere. Iamque 
paulum a fuga aberant, cum Sulla profligatis eis, quos 
adversum ierat, rediens ab latere Mauris incurrit. Boc- 
chus statim avertitur. At Iugurtha, dum sustentare 

20 suos et prope iam adeptam victoriam retinere cupit, cir- 
cumventus ab equitibus, dextra sinistra omnibus occisis 
solus inter tela hostium vitabundus erumpit. Atque 
interim Marius fugatis equitibus accurrit auxilio suis, 
quos pelli iam acceperat. Denique hostes iam undique 

25 fusi. Turn spectaculum horribile in campis patentibus : 
sequi fugere, occidi capi; equi atque viri afflicti, ac 
multi volneribus acceptis neque fugere posse neque 
4. praeventa: anticipated. 22. vitabundus: dodging. 

quietem pati, niti modo ac statim concidere ; postremo 
omnia, qua visus erat, constrata telis armis cadaveribus 
et inter ea humus infecta sanguine. 



68. Jugurtka outwits the Romans. 
Sail. Jug. 56 

Romanus imperator ubi se dolis f atigari videt neque 

5 ab hoste copiam pugnandi fieri, urbem magnam et in ea 
parte, qua sita erat, arcem regni nomine Zamam statuit 
oppugnare, ratus, id quod negotium poscebat, Iugurtham 
laborantibus suis auxilio venturum ibique proelium fore. 
At ille, quae parabantur a perfugis edoctus, magnis 

10 itineribus Metellum antevenit. Oppidanos hortatur, 
moenia defendant, additis auxilio perfugis, quod genus ex 
copiis regis, quia fallere nequibat, firmissimum erat; 
praeterea pollicetur in tempore semet cum exercitu af- 
f ore. Ita compositis rebus in loca quam maxime occulta 

15 discedit, ac post paulo cognoscit Marium ex itinere fru- 
mentatum cum paucis cohortibus Siccam missum, quod 
oppidum primum omnium post malam pugnam ab rege 
defecerat. Eo cum delectis equitibus noctu pergit et 
iam egredientibus Romanis in porta pugnam facit, simul 

20 magna voce Siccensis hortatur, uti cohortis ab tergo cir- 
cumveniant: fortunam illis praeclari facinoris casum 
dare ; si id f ecerint, postea sese in regno, illos in liber- 
tate sine metu aetatem acturos. Ac ni Marius signa in- 
ferre atque evadere oppido properavisset, profecto 

25 cuncti aut magna pars Siccensium fidem mutavissent : 
tanta mobilitate sese Numidae gerunt. Sed milites Iu- 
gurthini, paulisper ab rege sustentati, postquam maiore 
vi hostes urguent, paucis amissis prof ugi discedunt 

69. Suspicious Conduct of Volux, a friendly Mauri- 
tanian Prince, in the War with Jugurtha. 

Sail. Jug. 106-107 

Volux adveniens quaestorem appellat dicitque se a 
patre Boccho obviam illis simul et praesidio missum. 
Deinde eum et proximum diem sine metu coniuncti 
eunt. Post, ubi castra locata et diei vesper erat, repente 

5 Maurus incerto vultu pavens ad Sullam accurrit dicit- 
que sibi ex speculatoribus cognitum Iugurtham baud 
procul abesse. Simul, uti noctu clam secum prof ugeret, 
rogat atque hortatur. Ille animo feroci negat se totiens 
f usum Numidam pertimescere ; virtuti suorum satis cre- 

10 dere ; etiam si certa pestis adesset, mansurum potius, 
quam, proditis quos ducebat, turpi f uga incertae ac for- 
sitan post paulo morbo interiturae vitae parceret. 
Ceterum ab eodem monitus, uti noctu proficisceretur, 
consilium approbat; ac statim milites cenatos esse in 

15 castris ignisque quam creberrimos fieri, dein prima vi- 
gilia silentio egredi iubet. Iamque nocturno itinere fes- 
sis omnibus Sulla pariter cum ortu solis castra metaba- 
tur, cum equites Mauri nuntiant Iugurtham circiter duum 
milium intervallo ante consedisse. Quod postquam au- 

20 ditum est, turn vero ingens metus nostros invadit; cre- 
dere se proditos a Voluce et insidiis circumventos. Ac 
fuere qui dicerent manu vindicandum neque apud ilium 
tantum scelus inultum relinquendum. At Sulla, quam- 
quam eadem existimabat, tamen ab iniuria Maurum pro- 

25 hibet. Suos hortatur, uti fortem animum gererent: saepe 
ante a paucis strenuis adversum multitudinem bene pu- 
gnatum ; quanto sibi in proelio minus pepercissent, tanto 

5. Maurus : i.e. Volux. 

tutiores fore ; nee quemquam decere, qui manus arma- 
verit, ab inermis pedibus auxilium petere, in maximo 
metu nudum et caecum corpus ad hostis vertere. Dein 
Volucem, quoniam hostilia faceret, Iovem maximum 
5 obtestatus, ut sceleris atque perfidiae Bocchi testis ades- 
set, ex castris abire iubet. Ille lacrimans orare, ne ea 
crederet: nihil dolo factum, ac magis calliditate Iugurthae, 
cui videlicet speculanti iter suum cognitum esset. 

70. Marius takes Capsa, a Nutnidian City, 
Sail. Jug. 91 

Dein postquam tern pus visum, castris egreditur, noc- 

10 temque totam itinere facto consedit ; idem proxima facit ; 
dein tertia multo ante lucis adventum pervenit in locum 
tumulosum ab Capsa non amplius duum milium inter- 
vallo, ibique quam occultissime potest cum omnibus 
copiis opperitur. Sed ubi dies coepit et Numidae nihil 

15 hostile metuentes multi oppido egressi, repente omnem 
equitatum et cum eis velocissimos pedites cursu tendere 
ad Capsam et portas obsidere iubet; deinde ipse intentus 
propere sequi neque milites praedari sinere. Quae post- 
quam oppidani cognovere, res trepidae, metus ingens, 

20 malum improvisum, ad hoc pars civium extra moenia in 
hostium potestate coegere, uti deditionem facerent. Ce- 
terum oppidum incensum, Numidae puberes interfecti, 
alii omnes venumdati, praeda militibus divisa. Id facinus 
contra ius belli non avaritia neque scelere consulis ad- 

25 missum, sed quia locus Iugurthae opportunus, nobis 
aditu difficilis, genus hominum mobile infidum, ante 
neque beneficio neque metu coercitum. 

20. ad hoc : besides. 22. puberes : full-grown. 

23. venumdati : sold. 

71. Accidental Discovery of a Path to the Numidian 
Fortress, 

Sail. Jug. 93-94 

The Numidians have fortified the top of a steep, rocky mountain 
with no easy means of access. 

At Marius multis diebus et laboribus consumptis anxius 
trahere cum animo suo, omitteretne inceptum, quoniam 
frustra erat, an fortunam opperiretur, qua saepe pro- 
spere usus fuerat. Quae cum multos dies noctisque 
5 aestuans agitaret, forte quidam Ligus, ex cohortibus 
auxiliariis miles gregarius, castris aquatum egressus baud 
procul ab latere castelli, quod aversum proeliantibus erat, 
animum advertit inter saxa repentis cocleas, quarum 
cum unam atque alteram, dein plures peteret, studio 

10 legendi paulatim prope ad summum montis egressus est. 
Vbi postquam solitudinem intellexit, more ingeni humani, 
cupido difficilia faciendi animum adorta. Et forte in eo 
loco grandis ilex coaluerat inter saxa, paulum modo 
prona, deinde inflexa atque aucta in altitudinem, quo 

15 cuncta gignentium natura fert. Cuius ramis modo, 
modo eminentibus saxis nisus Ligus in castelli planitiem 
pervenit, quod cuncti Numidae intenti proeliantibus 
aderant. Exploratis omnibus, quae mox usui fore duce- 
bat, eadem regreditur, non temere, uti ascenderat, sed 

20 temptans omnia et circumspiciens. Itaque Marium pro- 
pere adit, acta edocet, hortatur, ab ea parte, qua ipse 
ascenderat, castellum temptet, pollicetur sese itineris 
periculique ducem. Marius cum Ligure promissa eius 
cognitum ex praesentibus misit. Quorum uti cuiusque 

2. trahere : ponder. 8. repentis cocleas : snails crawling. 

3. opperiretur: wait for. 15. gignentium: growing things. 
5. aestuans : wavering. 24. cognitum : the supine. 

ingenium erat, ita rem difficilem aut facilem nuntiavere ; 
consulis animus tamen paulum arrectus. Itaque ex 
copia tubicinum et cornicinum numero quinque quam 
velocissimos delegit et cum eis, praesidio qui forent, 

5 quattuor centuriatos, omnisque Liguri parere iubet et ei 
negotio proximum diem constituit. Sed ubi ex praecepto 
tempus visum, paratis conpositisque omnibus ad locum 
pergit. Ceterum illi, qui e centuriis erant, praedocti ab 
duce arma ornatumque mutaverant : capite atque pedi- 

io bus nudis, uti prospectus nisusque per saxa facilius foret; 
super terga gladii et scuta, verum ea Numidica ex coriis, 
ponderis gratia simul et offensa quo levius streperent. 
Igitur praegrediens Ligus saxa et si quae vetustae radices 
eminebant, laqueis vinciebat, quibus adlevati milites 

15 facilius escenderent, interdum timidos insolentia itineris 
levare manu ; ubi paulo asperior ascensus erat, singulos 
prae se inermos mittere, deinde ipse cum illorum armis 
sequi. Igitur diu multumque fatigati tandem in castel- 
lum perveniunt, desertum ab ea parte, quod omnes sicut 

20 aliis diebus adversum hostis aderant. Marius ubi ex 
nuntiis quae Ligus egerat, cognovit, quamquam toto die 
intentos proelio Numidas habuerat, turn vero cohortatus 
milites et ipse extra vineas egressus testudine acta 
succedere et simul hostem tormentis sagittariisque et 

25 funditoribus eminus terrere. At Numidae, saepe antea 
vineis Romanorum subversis, item incensis, non castelli 
moenibus sese tutabantur, sed pro muro dies noctisque 
agitare, male dicere Romanis ac Mario vecordiam ob- 
iectare, militibus nostris Iugurthae servitium minari, 

30 secundis rebus feroces esse. Interim omnibus, Romanis 
hostibusque, proelio interitis, magna utrimque vi pro 

3. tubicinum et cornicinum : trumpeters. 14. laqueis : loops of rope. 
11. coriis: hide. 12. offensa: when hit. 28. vecordiam: madness. 



SALLUST, JUGURTHA 75 

gloria atque imperio his, illis pro salute certantibus, re- 
pente a tergo signa canere ; ac primo mulieres et pueri, 
qui visum processerant, f ugere, deinde uti quisque muro 
proximus erat, postremo cuncti, armati inermesque. 
5 Quod ubi accidit, eo acrius Romani instare, fundere ac 
plerosque tantum modo sauciare, dein super occisorum 
corpora vadere, avidi gloriae certantes murum petere, 
neque quemquam omnium praeda morari. Sic forte cor- 
recta Mari temeritas gloriam ex culpa invenit 

72. Strange Settlement of a Question of Boundaries. 
Sail. Jug. 79 

10 Non indignum videtur egregium atque mirabile fa- 
cinus duorum Carthaginiensium memorare; earn rem 
nos locus admonuit. Qua tempestate Carthaginienses 
pleraque Africa imperitabant, Cyrenenses quoque magni 
atque opulenti fuere. Ager in medio harenosus, una 

15 specie; neque flumen neque mons erat, qui finis eorum 
discerneret. Quae res eos in magno diuturnoque bello 
inter se habuit. Postquam utrimque legiones, item 
classes saepe fusae fugataeque et alteri alteros aliquan- 
tum attriverant, veriti ne mox victos victoresque defes- 

20 sos alius aggrederetur, per indutias sponsionem faciunt, 
uti certo die legati domo proficiscerentur : quo in loco 
inter se obvii f uissent, is communis utriusque populi finis 
haberetur. Igitur Carthagine duo fratres missi, quibus 
nomen Philaenis erat, maturavere iter pergere. Cyre- 

25 nenses tardius iere. Id socordiane an casu accident, 
parum cognovi. Ceterum solet in illis locis tempestas 
haud secus atque in mari retinere. Nam ubi per loca 

10. facinus : deed. 19. attriverant : enfeebled. 

12. tempestate: time. 25. socordia: negligence. 

aequalia et nuda gignentium ventus coortus harenam 
humo excitavit, ea magna vi agitata ora oculosque in- 
plere solet, ita prospectu impedito morari iter. Postquam 
Cyrenenses aliquanto posteriores se esse vident et ob rem 

5 corruptam domi poenas metuunt, criminari Carthagi- 
niensis ante tempus domo digressos, conturbare rem, 
denique omnia malle quam victi abire. Sed cum Poeni 
aliam condicionem, tantum modo aequam, peterent, 
Graeci optionem Carthaginiensium faciunt, ut vel illi, 

io quos finis populo suo peterent, ibi vivi obruerentur, vel 
eadem condicione sese quern in locum vellent proces- 
suros. Philaeni condicione probata seque vitamque 
suam rei publicae condonavere; ita vivi obruti. Car- 
thaginienses in eo loco Philaenis fratribus aras conse- 

15 cravere aliique illis domi honores instituti. Nunc ad rem 
redeo. 

73. A Samnite Leader in the Social War. 

Veil. 2, 27 

At Pontius Telesinus, dux Samnitium, vir domi bellique 
fortissimus penitusque Romano nomini infestissimus, 
contractis circiter quadraginta milibus fortissimae per- 

20 tinacissimaeque in retinendis armis iuvehtutis, Carbone 
ac Mario consulibus abhinc annos centum et novem Kal. 
Novembribus ita ad portam Collinam cum Sulla dimicavit, 
ut ad summum discrimen et eum et rem publicam per- 
duceret, quae non maius periculum adiit Hannibalis intra 

25 tertium miliarium castra conspicata, quam eo die, quo 

1. nuda gignentium : desert. 

9. Graeci : Cyrene was a Greek colony. illi : the Carthaginians. 
10. quos : the relative clause explains ibi. 

25. miliarium : milestone. conspicata : deponent participle modi- 
fying puas. 

circumvolans ordines exercitus sui Telesinus dictitansque 
adesse Romanis ultimum diem vociferabatur eruendam 
delendamque urbem, adiiciens numquam def uturos rapto- 
res Italicae libertatis lupos, nisi silva, in quam refugere 
5 solerent, esset excisa. Post primam demum horam noctis 
et Romana acies respiravit et hostium cessit. Telesinus 
postera die semianimis repertus est, victoris magis quam 
morientis vultum praef erens, cuius abscisum caput f erro % 
figi gestarique circa Praeneste Sulla iussit. 

74. A Compliment to Catulus. 
Veil. 2, 32 

10 Digna est memoria Q. Catuli cum auctoritas turn vere- 
cundia. Qui cum dissuadens legem in contione dixisset 
esse quidem praeclarum virum Cn. Pompeium, sed ni- 
mium iam liberae rei publicae neque omnia in uno re- 
ponenda adiecissetque : ' si quid huic accident, quem in 

15 eius locum substituetis ? ' subclamavit universa contio, 
'te, Q. Catule.' Turn ille victus consensu omnium et tarn 
honorifico civitatis testimonio e contione discessit. Hie 
hominis verecundiam, populi iustitiam mirari libet, huius, 
quod non ultra contendit, plebis, quod dissuadentem et 

20 adversarium voluntatis suae vero testimonio fraudare 
noluit. 

75. A Roman Girl of the First Century, 
C. Plin. Epist. 5, 16 

Tristissimus haec tibi scribo, Fundani nostri filia 

minore defuncta, qua puella nihil umquam festivius, 

amabilius, nee modo longiore vita sed prope immortali- 

25 tate dignius vidi. Nondum annos quattuordecim imple- 

16. Q. Catule : cf. Cicero's oration, pro lege Manilla^ XX^ ^q. 

verat, et iam illi anilis prudentia, matronalis gravitas 
erat, et tamen suavitas puellaris cum virginali verecundia. 
Vt ilia patris cervicibus inhaerebat ! ut nos amicos pater- 
nos et amanter et modeste complectebatur ! ut nutrices, 

5 ut paedagogos, ut praeceptores pro suo quemque officio 
diligebat ! quam studiose, quam intellegenter lectitabat, 
ut parce custoditeque ludebat! Qua ilia temperantia, 
qua patientia, qua etiam constantia novissimam valetu- 
dinem tulit ! Medicis obsequebatur, sororem, patrem 

io adhortabatur, ipsamque se destitutam corporis viribus 
vigore animi sustinebat. Duravit hie illi usque ad ex- 
tremum nee aut spatio valetudinis aut metu mortis 
inf ractus est, quo plures gravioresque nobis causas relin- 
queret et desiderii et doloris. O triste plane acerbum- 

15 que f unus ! o morte ipsa mortis tempus indignius ! iam 
destinata erat egregio iuveni, iam electus nuptiarum dies, 
iam nos vocati. Quod gaudium quo maerore mutatum 
est! Non possum exprimere verbis quantum animo 
vulnus acceperim, cum audivi Fiindanum ipsum, ut 

20 multa luctuosa dolor invenit, praecipientem, quod in 
vestes margarita gemmas fuerat erogaturus, hoc in tus 
et unguenta et odores inpenderetur. Est quidem ille 
eruditus et sapiens, ut qui se ab ineunte aetate altiori- 
bus studiis artibusque dediderit, sed nunc omnia quae 

25 audiit saepe, quae dixit, aspernatur expulsisque virtutibus 
aliis pietatis est totus. Ignosces, laudabis etiam, si co- 
gitaveris quid amiserit. Amisit enim filiam quae non 
minus mores eius quam os vultumque referebat totum- 
que patrem mira similitudine exscripserat Proinde si 

30 quas ad eum de dolore tarn iusto litteras mittes, memento 
adhibere solacium, non quasi castigatorium et nimis 
forte, sed molle et humanum. Quod ut facilius admit- 
/. Anilis ; like an old woman's. 21. eiQfcaturus : spend. 

tat multum faciet medii temporis spatium. Vt enim 
crudum adhuc vulnus medentium manus reformidat, 
deinde patitur atque ultro requirit, sic recens animi dolor 
consolationes reicit ac refugit, mox desiderat et clemen- 
5 ter admotis adquiescit. Vale. 

76. A Haunted House. 

C. Plin. Epist. 7, 27, 5-1 1 

Erat Athenis spatiosa et capax domus, sed infamis et 
pestilens. Per silentium noctis sonus ferri, et si atten- 
deres acrius, strepitus vinculorum longius primo, deinde 
e proximo reddebatur: mox apparebat idolon, senex 

10 macie et squalore confectus, promissa barba, horrenti 
capillo; cruribus compedes, manibus catenas gerebat 
quatiebatque. Inde inhabitantibus tristes diraeque noc- 
tes per metum vigilabantur ; vigiliam morbus et cre- 
scente formidine mors sequebatur. Nam interdiu quoque, 

15 quamquam abscesserat imago, memoria imaginis oculis 
inerrabat, longiorque causis timoris timor erat. Deserta 
inde et damnata solitudine domus totaque illi monstro 
relicta ; proscribebatur tamen, seu quis emere, seu quis 
conducere ignarus tanti mali vellet. Venit Athenas 

20 philosophus Athenodorus, legit titulum, auditoque pretio, 
quia suspecta vilitas, percunctatus, omnia docetur ac 
nihilo minus, immo tanto magis conducit. Vbi coepit 
advesperascere, iubet sterni sibi prima domus parte, pos- 
cit pugillares, stilum, lumen; suos omnes in interiora 

25 dimittit, ipse ad scribendum animum, oculos, manum in- 
tendit, ne vacua mens audita simulacra et inanes sibi 

9. idolon: apparition. 18. proscribebatur: advertised for sale. 

11. compedes: shackles. 21. percunctatus: inquiring. 
24. pugillares : writing-tablets. 

metus fingeret. Initio, quale ubique, silentium noctis, 
dein concuti ferrum, vincula moveri; ille non tollere 
oculos, non remittere stilum, sed offirmare animum auri- 
busque praetendere ; turn crebrescere fragor, adventare, 
5 et iam ut in limine iam ut intra limen audiri; respicit, 
videt agnoscitque narratam sibi effigiem. Stabat innue- 
batque digito, similis vocanti; hie contra ut paulum 
exspectaret manu significat rursusqus ceris et stilo in- 
cumbit; ilia scribentis capiti catenis insonabat; respicit 

10 rursus idem quod prius innuentem, nee moratus tollit 
lumen et sequitur. Ibat ilia lento gradu, quasi gravis 
vinculis; postquam deflexit in aream domus, repente 
dilapsa deserit comitem ; desertus herbas et folia con- 
cerpta signum loco ponit. Postero die adit magistrates, 

15 monet ut ilium locum effodi iubeant. Inveniuntur ossa 
inserta catenis et inplicita, quae corpus aevo terraque 
putref actum nuda et exesa reliquerat vinculis; collecta 
publice sepeliuntur. Domus postea rite conditis manibus 
caruit. 

8. ceris: writing-tablets. 

